LOPEZ-GOёI, Irene. NUPeko irakaslea\nLOPEZ-GOёI, Irene. NUPeko irakaslea Saila\nJulia Fernández Zabaleta maistra nazionalista euskalduna dugu, emakumeen eskubideak eta euskal kulturarenak aldarrikatu zituen nafarra. Euskal nafar nazionalismoarekin eta gerra aurreko Iru�eko Euskal Eskolarekin izan zuen harremanagatik ekarri dugu hona. Iru�ean sortu zen 1895eko urriaren 9an. Aita Ma�erukoa zuen eta ama, berriz, Ziraukikoa. Anaia Valentín Fernández Zabaleta, euskal nazionalista hori ere, abokatua zen Iru�ean, eta gero Mexikora erbesteratu zen. Euskal nazionalismoan gaztetatik ibilia zen emakume nafar honek heldua zenean ikasi zuen euskara, eta hainbat hitzaldi eman zituen hizkuntza horretan Emakume Abertzale Batzako (EAB) kide gisa.\nJulia Fernández Zabaleta hiru hitz erabiliz definitu beharko bagenu, emakumea, maistra eta nazionalista zela esango genuke, horiek baitira haren hiru ezaugarri nabarmenenak.\nJulia, emakume nazionalista Emakume Abertzale Batza (EAB) bereziki interesatzen zaigu, gerra zibilaren aurreko nazionalismoan Nafarroan izan zuen eraginagatik. Erakunde hori Bizkaian sortu bazen ere, 1931-36. urteen bitartean Euskal Herriko Hegoaldeko lau herrialdeetan zabaldu zen. Iru�eko Centro Vascon 1931ko urriaren 8an emakume talde bat Nafarroako EAB sortzeko asmoz bildu zen. Horrela, batzorde kudeatzailea eratu, barne arautegia sortu eta nafar emakumeei zuzendutako idazki propagandistikoa egin zuten. Idazki horrek hiru lan ardatz zituen: euskal nazionalismoa zabaltzea gizonen eragina iristen ez zen eremuetara; errepresaliatutako euskal kideei elkartasuna eta laguntza eskaintzea eta herriaren kultura zabaltzeko erakundeak sortzea. Iru�eko EAB sortzeko hiriburuko Centro Vascon egindako biltzarrean zuzendaritza batzordea aukeratu zen eta honako hauek izan ziren hautatuak: Julia Fernández Zabaleta lehendakari; Katalina Alastuey Garaikoetxea lehendakariorde, Margarita Herrera diruzain; Araceli Arbizu idazkari; Maria Biskarret Nabaz idazkariorde (Iru�ea, 1907-1989); eta kidetzat Juana Urrutia, Jesusa Arantzadi eta Beatriz Urmeneta. Emakume horiek hagitz lotuak aurkituko ditugu Iru�eko mugimendu euskaltzale ororekin.\nEABren sarea Nafarroan zehar osatuz joan zen, 22 elkarte sortzeraino -nahiz eta 17 soilik egon legeztaturik-, eta hasieran ezarritako hiru lan ardatzak jorratzeari ekin zioten. Gaztetxuekin batera folklorea (antzerki emanaldiak, dantza taldeak, txistulari taldeak, abestiak...), haurrentzako jaialdiak, elkartasun jarduerak Gabon del solidario ), jarduera politikoak eta euskal irakaskuntzarekin lotutako ekintzak gauzatu zituzten. Ekimen horiek guztiek nafar euskal nazionalismoaren nortasuna sendotzen lagundu bazuten ere, erakunde horren azkeneko helburua azpimarratu nahiko genuke, bereziki eragin handikoa suertatu baitzen Nafarroako euskal irakaskuntzarentzat. Izan ere, haren indarraz sortu zen Iru�eko Euskal Eskola 1931n. EABk eta gerra aurreko nafar euskal irakaskuntzak izan zituzten loturak antzematen ahal ditugu Lizarrako zein Elizondoko Euskal Eskoletan ere, bi herri horietan lanean aritu ziren andere�oak ere EABko partaide izan baitziren.\nEmakume haiek, hagitz aktiboak izateaz gainera, kritiko agertzen ziren alderdiak emakumeei ematen zien esparruarekin. Uribe-Etxebarria ikertzaileak dioenez, nafar emakumeak beste lurraldeetako emakumeak baino aktiboago agertu ziren emakumeen eskubideen erreibindikazioan. Arlo horretan Euskal Herriko nazionalismoan nolabaiteko aitzindaritza hartu zuten.\nJulia Fernández Zabaleta jarrera kritiko horren adibide dugu. Ez zuen nahikotzat jotzen euskal nazionalismoak emakumeei ematen zien papera. Gerra aurreko euskal nazionalismoak emakumeei eskaintzen zien betekizuna tradizionala zen; baserrian edo etxean euskal familiaren balioak gordetzea eta hurrengo belaunaldiei transmititzea ziren helburu nagusiak. Julia Fernándezek, haatik, gehiago eskatzen zuen emakumeentzat. Beste herrialdeetan emakumeek etxetik at, politikan edo bizitza publikoan orokorrean, erdietsitako lorpenak ez zituen alboratu nahi, eta zeregin berri horiek aldarrikatu zituen mitinetan. Horrela, eman zituen hitzaldietan emakumeentzat beste espazio, betekizun eta eskubide batzuk erreibindikatu zituen. Honako hauek dira, hain zuzen ere, Donostian, 1924ko abenduaren 14an emakumearen etorkizunari buruz emandako hitzaldian azaldu zituen ideia nagusienak, J. Chueca ikertzaileak laburbilduta: - Emakumezkoa gizona bezain gauza da edozein ardurari eta eginkizuni ekiteko.\n- Emakumeak lanerako eta hezkuntzarako eskubidea izan behar du. Emakumeari ez dagokio ezkontzaren zain egotea. Emakumeak lana eskuratu behar du, eta ez edozein eratara ordaintzen den lana, ongi saritua izanen dena baizik. Gauza bera hezkuntzari dagokionez. Gizona bezain prestua denez, beharrezkoa da hezkuntzaz baliatzea edozein ikasketa aurrera eramateko eta nolabaiteko independentzia ekonomikoa izateko.\nEdonola ere, Julia, Iru�eko EABko Katalina Alastuey eta Maria Biskarret bezala, ez zen emakumeen eskubideen erreibindikaziora soilik mugatu; Iru�eko gerra aurreko Euskal Eskola irekitzen lagundu zuten. Izan ere, nafar hiriburuko lehen EABko osaketan partaide izan zirenen artean, hiru horiek, maistrak izanik, lotura bereziak izan zituzten euren artean. Juliak eta Katalinak ibilbide pedagogiko eta politiko berdintsua izan zuten, bai gerra aurretik eta bai ondoren ere. Biek Iru�eko Eskola Normalean ikasi zuten eta hiriburuko San Frantziskoko udal eskoletan aritu ziren lanean. Katalina Alastuey Iru�ean jaio zen 1898ko abenduaren 26an, eta bera ere emakume ekintzailea izan zen; jarduera politikoetan aritzeaz gain, Eskola Normaleko ikasle ohien elkartea sortu zuen 1920an. Maria Biskarret Nabazek (Iru�ea, 1907-1989) beste bi ahizpa eta bi anaia eduki zituen eta gerra zibilean horietako bi erbesteratuak izan ziren. Iru�eko Eskola Normalean ikasi zuen eta 1927an diploma lortu. Euskara heldua zenean ikasi zuen. EAJko eta, bereziki, EABko kide izan zen. Estatuko maistra izanik eskola nazionaletan aritu zen lanean. Bere izenean aurkeztu zen Euskal Eskola irekitzeko baimenaren eskaera Iru�eko Udaletxean eta ardura berezia izan zuen eskola horren sorkuntzan zein garapenean.\nJulia, maistra EABko hiru emakume hauek, maistra nazionalistak hirurak, Eskola Berriaren kariaz uztarketa pedagogikoa eduki zutela garbi dago, horren nolakotasuna antzematen zaila bada ere. Nolanahi ere, Juliak pedagogia berrikuntzarekin zuen interes teorikoa eta praktikoa islatzen duten agiriak, nolanahi ere, baditugu.\nXX. mendearen lehen laurdenean Maria Montessori mediku italiarra bere ekarpen pedagogikoa zabaltzen ari zen Europan zehar. Hedapen horren ibilaldiaren barruan Bartzelonan ikastaroa eman behar zuen 1916ko otsailetik maiatzera bitartean. Juliak, karrera bukatu berria zuela, Iru�eko Udalari Maria Montessorik eman behar zuen ikastarorako diru laguntza eskatu zion. Udalak, Eskola Normaleko espediente ona aztertuta -ohorezko matrikula anitz, karrera bukaerako nota bikainak eta goi mailako errebalidan sari berezia- eta ikastaroa jaso ondoren udalaren menpe zeuden eskolaurreko eskoletarako ekarpen interesgarria izanen zelakoan, Julia Fernándezi 300 pezetako diru laguntza ematea erabaki zuen 1916ko otsailaren 19an egin zuen bilkuran. Agindu bezala, hiru hilabetez Bartzelonan Maria Montessorik berak emandako ikastaroan parte hartu zuen. Ikastaro horri buruz Juliak egindako txostena dugu bere interes pedagogikoaren adierazle, 1916ko urriaren 9an sinatu zuena. Bi atal jorratu zituen bertan: lehen atalean Montessorik proposatzen zituen hainbat esparru garatu zituen (esan bezala, txosten horren argitalpenaren bidez mediku italiar haren teknikak hiriburuko udal eskoletan zabaltzea baitzen Iru�eko Udalaren helburua), eta bigarrenean teknika horien alderdi hobegarri zein kritikagarriak aztertu zituen. Zinez interesgarria suertatzen da horien irakurketa, 21 urte betetzear zegoen andere�o batengandik espero zitekeen baino sakontasun handiagoz eginda baitaude. Bereziki kritikatu zuen emakume teorialari italiarrak hizkuntzari ematen zion trataera eskasa. Horrekin batera, Juliak ez zuen aipatu gabe utzi nahi izan hizkuntza garatzeko irakaslearen lanak duen garrantzia ere. Halaber, Montessorik eskolaurretik lehenengo irakaskuntzarako proposatzen zuen jarraipena kritikatu zuen. Orobat, badugu Julia Fernández Zabaletaren balio pedagogiko praktikoaz testigantza pertsonal bat ere, Maria Biskarreten ahizpa Presentxurena, alegia. Iru�eko Euskal Eskolako ikasle ohi horrek Julia izan zuen maistra San Frantziskoko udal eskoletan. Lekukotasun horrek dioenaren arabera, maistra aparta izan zen Julia. Bere metodoa aktiboa omen zen: ateraldien bidez, fenomenoen inguruko burutazioak eginez, gauzak ukituz, jolasen eta abestien bitartez... ikasten zuten eta anitzetan pianoa jotzera bere aita Valentin, katedraleko organista zena, eramaten zuen. Presentxuk dioenaren arabera, ikuskaria bera ere anitzetan etortzen zen gelara Juliaren metodologia ikustera. Eusko Ikaskuntzak antolatutako udako ikastaroetan ere parte hartzen zuten bai Maria Biskarretek eta bai Julia Fernandezek. Edonola ere, ez dirudi prestakuntza jarraitua soilik emakume horien interes pertsonala zenik, euskal irakaskuntzaren inguruan ibiltzen zirenen beharra baizik. Izan ere, halaxe agintzen zen Eusko Ikastola Batzako andere�oentzat egin zen arautegian.\nEuskal Herri mailako harremanak Iru�eko Euskal Eskolak Euskal Herriko beste eskolekin eduki zuen koordinazioari buruzkorik ez dugu inon idatzita aurkitu. Alabaina, badakigu koordinazioa eduki zutela. Izan ere, alde batetik, antzeko proposamen teoriko-pedagogikoak ikusten ditugu Iru�ekoak Euskal Eskolarako egindako arautegian eta Eusko Ikastola Batzak egindakoan. Beste aldetik, Nafarroako Euskal Eskoletan aritzen ziren andere�oak Eusko Emakume Batzako kide izanik, gure ustez, lotura pedagogikoak harreman politikoetatik ere iritsiko ziren. Harremanen gakoa hiru emakumerengan datzala uste dugu: Elbira Zipitriarengan, Maria Biskarretengan eta Julia Fernándezengan. Iru�eko Euskal Eskolan hiru maistra horietatik bakar batek ere andere�o jardun ez zuen arren, beren artean uztarturik aurkitzen ditugu, bai eskolaren pedagogia esparruan, bai politika arloan. Elbira Zipitria andere�o bazebilen jada Donostiako Mu�oa ikastetxean, Maria Biskarret Iru�eko Euskal Eskolako arduraduna zen eta Julia Fernández Iru�eko EABko buruzagia. Anitzetan elkartzen ziren. Maria Biskarret batzuetan egona zen Elbiraren Donostiako etxean, Fermin Kalbeton kalean. Bestalde, behin baino gehiagotan elkartu ziren han-hemenkako ikastaroetan. Julia eta Elbira elkarrekin ikusiko ditugu Eusko Ikaskuntzak 1932. urtean Iru�ean antolatutako ikastaroan ateratako argazki batean, eta urte berean Gaiarre antzokian Elbira Zipitriak haurrekin egindako erakustaldian ere elkarrekin aurkituko ditugu. Izan ere, Eusko Ikaskuntzak 1932an Iru�ean antolatutako Udako Ikastaroetan Aita Alzoren Elebitasunari buruzko hitzaldiaren ondoren, Elbira Zipitriak Donostiako Koruko Andre Mariko haur batzuekin euskaraz ikasten ahal zela erakutsi zuen: "Arrigarria Irakasleak, Zipitria´r Elbira jatorrak, euskeraz ta sutsu agurra ta aurkestea egin zuan. Itzetan trebe ta ausartiegitxo entzule aientzat, ote?...Txalotu zuten gogorki. Euskeraz galdetzen die umiai: lenbizi euskeraz, gero erdaraz... Matematika-gai zailenetakoak, Lutelizti, Edesti gai zailak".\nGerra ondorengoa Gerra zibila bukatu baino lehenago hasita zegoen jada hainbat herrialdetan erbesteratuen mugimendua. Halaxe suertatu zen Nafarroan ere: gerra hasi bezain pronto gehiengoa altxatuen alde jartzearekin batera hasi zen erbesteratuen mugimendua, bai bertakoena eta bai estatuko beste herrialdeetakoena ere, Nafarroak duen kokapen geografikoa dela-eta. Erresistentziarako mugalari sare bat eratu zen Nafarroako Baztan bailaran, Euskal Herriko hainbat eremurekin harremanetan egon zena: "Alava" Sarea. Horren osaketan, gehienak emakumeak izanik, baztandar baten lana, Bittori Etxeberriarena, goraipatu behar da. Sare horrek lanean jarraitu zuen 1940. urteko abendura bitartean, Frantziako gobernu kolaborazionistak Alemaniarekin hitzarmena sinatu arte.\nErbesteratu ziren nafar horien artean batzuk Frantzian gelditu ziren; beste batzuek, berriz, Ameriketara egin zuten ihes. Euskal Gobernuak gerra galdutakoan erbesterako bidea hartu zuen, eta berarekin batera joan ziren Euskal Eskolen mugimenduan aritutako gehienak. Gobernu horrek erbestean antolatu zuen haurren kolonietan Pilare Alba, Baztango ikastolako andere�oa, eta Pablo Archanco, Iru�eko Euskal Eskolarekin lotura zuzena izan zuena, aurkituko ditugu 1938. urtearen erdialdean, biak Donibane Garaziko kolonian irakasle.\nGerra hasi eta berehala Nafarroako Hezkuntza Batzorde Nagusiak bere gain hartu zuen irakasleen garbiketa lana. Bertan aritzen ziren maisu-maistra guztien zerrenda egin zuen eta zenbait datu jasotzen ziren: jainkozaletasuna, moralitatea, prentsa irakurtzeko ohiturak eta joera politikoak. Aipatutako lau datu horiei buruzko inprimakiak igorri zitzaizkien alkate guztiei, maisu-maistren ikerketa konfidentziala egin zezaten. Halaber, Batzordeak kasu anitzetan parrokoei ere eskatu zien informazio konfidentziala, zenbaitetan Guardia Zibilari, buruzagi erreketeei zein herriko falangeari, eta pertsona partikularren salaketak ere jaso zituen.\nAbuztuaren 25ean, espedienteak aztertu ondoren, lehen zigortuen zerrenda aurkeztu zuen Batzordeak. Egun horretan bertan erabaki zen lehen zigorren jitea eta haiek publikoki argitaratzea; han agertzen ziren 54 pertsonak beren jardunetik kendu ondoren, hutsik utzi zituzten beren plazak. Lehen zerrenda horren atzetik beste batzuk etorri ziren hurrengo hilabeteetan, hiru motatako zigor-jartzea zutelarik: batetik, zerbitzutik behin betiko kentzea; bigarrenik, langabezia mugagabea, lan egiten zuten eskolatik ateratzea eta soldata kentzea; eta hirugarrenik, behin-behineko zigorra. Nafarroako maisu-maistra guztien ikerketa egin zuten. Hasierako zigortuei buruz eman diren kopuruen arabera, 258 maisu-maistra izan ziren zigortuak. Haatik, Nafarroako Hezkuntza Batzordearen garbiketa lanak ez zuen zigortutako maisu-maistrengan bakarrik izan eragina, jarraitu zuen prozedura zorrotza zela-eta Nafarroako irakasleria osoa garbitu baitzuen. Aginte berriek ezarritako errepresio horrek eragin zuzena eduki zuen ekintzaile ezkertiar, errepublikazale zein euskal nazionalistengan. Euskal nazionalista izan omen zitezkeen irakasleen kasuetan, lanean jarraitu nahi zutenek beren ideia politikoak arbuiatu eta Espainia bakarraren aldeko idazkia sinatu behar zuten. Iru�eko Euskal Eskolako emakume nazionalistei -Katalina Alastuey, Julia Fernández eta Maria Biskarret- berehalaxe iritsi zitzaien kanporaketa horren eragina. Lehen bien patua berdintsua izan zen: udal maistrak izanik, beren lanpostuez desjabetu zituen Iru�eko Udalak. Julia Fernándezi lana eta soldata kentzeko espedientea ireki zion Iru�eko Udaleko Gobernu Batzordeak 1937ko urtarrilaren 11n sinatutako erabakian. Duen interesagatik, zigorraren zioak osoki transkribatzen ditugu:\n"Esta Comisión de Gobierno, en sesión celebrada en el día 9 del actual se ocupó de las circunstancias que concurren en la Maestra municipal Dª. Julia Fernández, que no se ha reintegrado al servicio por hallarse en territorio no liberado aún de las hordas marxistas.\nY considerando que la expresada Maestra ha podido personarse en su destino, como lo han hecho otras personas que se encontraban en San Sebastián y sus alrededores, y aún en Bilbao, cuando, por el contrario, ha ido internándose, más en territorio rojo, lo que hace dejar entrever su desafecto al movimiento salvador de Espa�a, mucho más teniendo en cuenta la ideas políticas de la interesada, ésta Comisión acordó proponer a V.E. acuerde la suspensión de empleo y sueldo indefinida de la expresada Maestra, por no haberse personado en su destino, a pesar del tiempo transcurrido, y hasta que resuelva V.E. sobre lo que afecte a los empleados municipales."\nKatalina Alastuey Garaikoetxea 1937ko maiatzaren 18an kendu zuten bere kargutik, haren zerbitzuen orrian agertzen denaren arabera. Maria Biskarretek, ordea, ez zuen zigor mota hori jaso; lan eta soldatarik gabe espedientatua izan zen bost urterako. Saran bizi ondoren, Iru�ean klase partikularrak eman zituen, maistra izan zen Azpeitian, eta berriro Nafarroa Garaira bueltatu zen, erretiroa hartu arte Erratzuko eskolako maistra lanetan arituz.\nEmakume haiei zigorra ez zitzaien horretan gelditu, ordea. Urte batzuk geroago, 1951n, Iru�eko Bikariotzak Julia Fernández eskumikatu nahi izan zuen, etxea uzteko jasotako Elizaren agindua betetzen ez zuela aitzakiatzat harturik eta, horretarako, Vatikanora igorri zuen horren aldeko eskutitza. Juliaren kide batzuek Arantzadiren etxean bilera antolatu eta eskumikatzearen kontrako eskutitza idatzi zuten Vatikanoarentzat. Hego Euskal Herrian Apezpikuen laguntzarik ezin zela jaso ikusirik, Elizaren goi mailako hierarkiaren aurrean bere eragina balia zezan eskatu zioten Daxen zegoen euskal apezpikuari bertaraino joanda -eskutitza eramatera T. Epaltza joan zen-. Haren bitartez lortu zen eskutitza Vatikanora iritsi eta zigor hori ez gauzatzea.\nJulia Fernández eta Katalina Alastuey, beste hainbat udal langile bezala, 1957an udalak hartutako erabakiaren ondorioz, beren lanpostuetan berrezarriak izan ziren. Zerbitzuen orriaren arabera, Katalina urte bereko otsailaren 27an udal maistratzat birjabetua izan zen. Juliak gehiago itxaron behar izan zuen berriro lanean aritzeko, 1958ko urriaren 7ra arte, eta lan horretan aritu zen 1961eko otsailaren 16an zendu zen arte.\nBibliografia - CHUECA, J. (1995): Julia Fernandez Zabaleta eta Katalina Alastuey, emakume aitzindariak, Huarte de San Juan (Geografia eta Historia), 2.\n- IPES (1998): Ellas. Las Mujeres en la Historia de Pamplona, Iru�ea, Iru�eko Udala.\n- GUIBERT NABAZ, E. (1990): "La mujer como educadora de párvulos: La influencia de María Montessori en las Escuelas Municipales de Pamplona", in A.A.: Mujer y Educación en Espa�a, 1868-1975, VI Coloquio de Historia de la Educación, Santiagoko Unibertsitatea.\n- LÓPEZ-GOÑI, I. (2002): Nafarroa Garaiko Ikastolen Historia (1963-1982), a.g. Tesia.\n- UGALDE SOLANO, M. (1986): "Orígenes, objetivos y organización de la agrupación de Emakume Abertzale Batza de Navarra", Príncipe de Viana, 5 eranskina.\n- URIBE-ETXEBARRIA, A. (et al) (1994): "Emakume abertzaleak Nafarroan eta ideologiaren transmisioa: hurbilpen historikoa", in Nafarroako Kondairaren III. Batzarre Orokorra, Navarra y Europa, CD argitalpena, Iru�ea, Nafarroako Gobernua.\n31: Eskola berriaren gorpuzketan ezinbestekoa den herritartasunari ekin zaioLanbide Heziketa berria martxan daIkasturte berriko datuen artean dantzanARAMENDI JAUREGI, Pello:Brasil: Brasilen ere pobreziak kolore beltza du32: Egonezina areagotzen ari da EAEko Haur EskoletanIkasle MugimenduakETXEBESTE, Amaia; LOPEZ DE LUZURIAGA, Jose Inazio; RAZKIN, Josean:Hezkuntza alderdi politikoen ahotanUruguay: Montevideoko 'Gure haurrak' programa33: Ekarpen interesgarriak plazaratzen ari da zenbait ikasle taldeHaur Eskolak: lehena, oraina eta geroaIKASBATUAZ: Bide berriak urratuzBAI EUSKARARI:Goazen denok abestera!34: Hezkuntza ere Euskal Herrian dabilen aire berriekin doa.HEKO KolektiboaSANTOS, Miguel Angel:EIEF-FERE:Euskal Eskola Akordio berri bat hirugarren milurtekoaren atarianSARTAGUDA eta LODOSAKO ikastolak: Errioxako mugarainoSEASKA Haur Eskola, Beasain: nola bizi duten plastikaSAREAN: Ikastetxe publikoetako zuzendariak bildurik35: Hauteskunde sindikalak hausnarke-tarako arrazoi dira.UMEZAINTZA Haur Eskola. Arrasate: Urarekin jolastenHEZIBIDE: Matrikulazio garaian ere, elkarlanari lehentasuna emanezHauteskunde sindikalakHezkuntzaren normalkuntzaPIARRES LARZABAL kolegioa, Ziburu: antxetaren hegalkadak zabalduzEgoera berria sortzeko nahia baino zerbait gehiago somatzen daUdal IkastolakDARUNBE, Jone; OLIVERO, Teresa:LANBIDE HEZIKETA: Atzerriko enpresetan lan-praktikakHego Euskal Herriko Erreformako lehen promozioak burutuko ditu bere ikasketak aurki.Euskal Nazionalismoa eta Hezkuntza Publikoa: Ikastolen publifikazioaELLAKURIA, Pello:DUFAU, Aines; SOLORZANO, Pantxika: Kantiruri: kantu bilduma berriaPraktikatzen: Eraldaketa prozesuak ikastetxeanEuskal ikasleek III. Biltzar Nazionala ospatuko duteKalitatea lortzeko bideanVADER, Marinus:Euskal Ikasleen III. Biltzar NazionalaSarean Elkartearen ondorioakBEGOёAZPI ikastola, Bilbo: Osasunaren heziketaERENTZUN ikastola, Biana: Proiektuz eta ilusioz betetako eraikinaPraktikatzen: Eraldaketa motakPraktikatzen: Eraldaketaren plangintzaHaur Hezkuntza eta espezialistakARAMENDI JAUREGI, Pello: Espainiako estatuko Hezkuntza helbideak InternetenKONTSEILUA eta Hezkuntzaren Gizarte GUNEA normalkuntza bilatzeko baliogarriHolandako Lanbide Heziketa. Autoikasketa ardatz.Garai berrien ateetan euskal hezkuntzaren historia propioa idazten hasteko prestIbaizabal proiektua. Egitasmo zabal bezain osoaAGIRRE, Nekane:Gelak haurrez bete diraIkusten ikasi,a ze abentura!ARDUTZA ikastola, Gasteiz: Sorkuntza tailerrak.Euskara nerabezaroan. DBH eta DBHOn euskararen erabilera sustatzeko zenbait ideiaGOёI, Jesus Mari:Ordenagailuak? Bai,LABIAGA ikastola, Bera: JUUL, galtzailerik gabeko hauteskundeak043: Onditz, haurrik gabeko munduan bizitzera zigortu duten haurraCurriculum desberdinen gelakGUNEAk bere lehen Adostasunen Txostena aurkeztu du.ETXEBERRIA, Joana:Betea elkartea. Ingeleseko irakasleen topalekuEuskal Euskara nerabezaroan. Nerabeok hasi gara pausoak ematen045: Sortzen-Ikasbatuaz elkarte bateratua eratu da Euskal Eskola Publiko Berriaren alde.Sortzen-Ikasbatuaz elkarte bateratua eratu daHEKO: Hezitzaile eta komunikatzaileen kolektiboa046: Hezkuntza Nazionalak SEASKAri: publikotasuna frantsesa gehiago irakastearen truke.Hezkuntzarako Aholkularitza Zerbitzuak. Laguntza pedagogikoen nondik norakoakCARBONELL, Jaume:Haur txikienen heziketa. Haur Hezkuntza aztergai Ikastolen Elkartearen jardunaldietanHEGOA, Gasteiz: Mundua beste era batera ikusteko saiakeraKuadrillategi proiektua0 - 3 urte bitarteko haurraren garapen psikologikoa049: Gauzak aldatzeko eta hobetzeko sustraietara jo behar daEIZAGIRRE, Ana; ZUBIZARRETA, Imanol:Euskara nerabezaroan. Gazteen hizkera eta motibazioaNola nahi ditugu Haur Hezkuntzako gelak?Ikasleek gainditu dute ikasturteaArian-arian, etenik gabe, bidea egineanHeziketa, guztion erantzukizunaESTɉVEZ, Xos�EZAMA ESNAOLA, Felix: Kristau Eskola Euskal Hezkuntza SistemanLanbide Heziketa eta euskalduntze prozesuaBaionako Uda Leku elkartea hil ala biziko egoeranReggio Emilia. Italiatik Euskal HerriraI. Ikasle Eguna ospatu da AmurrionHatz eta behatzIKAS Pedagogia Zerbitzuaren bertso-ipuin proposamenaEuskal irakaskuntzari egindako erasoen aurrean, mugi gaitezen!Euskal Herria, bizi nahi duen herriaGuk, geure Eskola. Euskal irakaskuntza, aurrera!ESTELA, Rosa: Saharako Smarako Heziketa BereziaZabaltzen: euskalgintzaren zutabeari erasoTalentu aparteko haurrak. Hauentzat ere heziketa bereziaANAUT, Loli:BIURDANA institutua, Iru�ea: Nolako ikaslea halako lanaZer behar du? Hori eman nahi diotNicaragua. Beste errealitate bat.ROBLETO, Fernando:CARDENAL, Fernando:FLECHA, Ramon:Zuzendaritza taldeak. Ikastetxeetako eragileBOISEKO IKASTOLA: Ameriketako euskal ikastolaHezkuntza Erkidegoa ere EAEko hauteskundeen emaitzei begiraGARMENDIA, Joxe Fernando:TEBEROSKY, Ana:Karmele Alzueta saria hezkuntza berriztapen proiektuentzatAPPLE, Michael:Euskal Herriko Lanbide Eskolak nazioarteko eskolekin harremanetanGARCIA, Maite: Eskoriatzako Irakasle Eskolaren 25 urteak: iraganari eta geroari begiraItziar Barriola, Iparraldetik argi egin diguzu: mila eskerETXEBERRI, Mixel:IGELDOKO HERRI ESKOLA: Zumeta proiektua1923ko andere�oen lan-kontratuaHaurrek hezkuntzarako duten eskubidea bermatu egin behar daMATA, Marta:Historiako zertzeladak: Mikelete postuetako eskolakIZTUETA, Anjeles:SALBATORE MITXELENA ikastola, Zarautz:Musika Irakasle Euskaldunon II. Topaketa emankorra izan daHistoriako zertzeladak: Maria Dolores Goia Mendiola andere�oaUrte berri on, ikasturte hobeari!Emakumea hezkuntzan. Gehiengoa bai, baina zertan?ASKAGINTZA erakundea: Drogak larrugorrianHistoriako zertzeladak: Bilboko Euskal Eskolak (1908-1918)Hezkuntzaren kalitateaBILGUNEA:COIRA, Patxi: Haur Hezkuntzako lehen zikloaren Arautze Dekretua Euskal Autonomia ErkidegoanHistoriako zertzeladak: Behartsuen unibertsitatea: arte eta lanbide eskolak Euskal HerrianUnescok dio euskara desagertzeko arriskuan dagoelaMARCHESI, Alvaro:SAN JOSE ikastetxea; Donostia: urte osoan ateak zabalikHistoriako zertzeladak: Libe Go�i, Seaskako lehen irakasleaBigarren Hezkuntzako irakasleen prestakuntzaASKAGINTZA elkartea: Osasun heziketa eta droga-menpekotasunen prebentzioa eskolanHistoriako zertzeladak: Gipuzkoako Fraisoro sehaska etxea: haur abandonatuen trataera XX. mendearen lehenengo hamarkadetanHezkuntza geurea eta solidarioaHaur txikiak eta hiriak aztergai izango dira maiatzaren 25ean BilbonMARTINEZ, Orlando. ROMERO, Oscar.UGARO ikastetxea, Legorreta: Pasaporterik gabeko bidaia SahararaHistoriako zertzeladak: Euskarazko alfabetatzea XIX. mendean: inprentaren baldintzapena eta eragintzaARANBURU, Pedro:IKASBIDE ikastetxea, Donostia: eIkasbide proiektua. Haur eta Lehen Hezkuntzan IKTBak epe motzeanintegratzeko moduaEraso guztien gainetik euskal hezkuntza sistemarengako konfiantza azaldu dute irakasle, guraso eta administrazioakHistoriako zertzeladak: Elbira Zipitria, euskal eskolaren izen mitikoaHezkuntza gizartearen zerbitzura egotea guztion ESKUBIDEA daEraiki dezagun denok Euskal Eskola Publiko BerriaGAUTEGIZ ikastetxea, ARTEAGA: Mugak gaindituz, eskola handituEskolen arteko postatrukeaIkastolen Elkartearen joko didaktikoek jolasa eta ikasketa uztartzen dituzteHistoriako zertzeladak: IKAS, kultur elkartetik euskal pedagogia zerbitzuraHezkuntzan parte hartzea behar-beharrezkoa daBizitza osoan zehar ikasten. Florentziako forumaMENDEBALDEKO SAHARA: Gazuaniako Lanbide Eskola.0-3 zentroak: hezkuntza eskaintzea helburutzat eta ez laguntza eskaintzeaMundu berri bat posible da oraindik.Abia gaitezen!Kuba, hezkuntza eredu berrien bila jarraitzen duen herriaBATISTA, Iris:Euskal Herriak bizi behar badu, euskal hezkuntza eta komunikabideak ezinbestean behar ditu.Hezkuntza Komunitate Dialogikoak. Partaidetasuna eta eraldakuntza oinarri dituen ametsaHERNANDEZ, Pedro:Euskal Herriak Bere Eskola herri ekimenak urrats berri bat eman duHistoriako zertzeladak: Euskadiko haurren babesa eta hezkuntza guda zibileanEtengabeko ikaskuntza egungo gizartearen erronkaBruselako Foyer zentroa. Etorkinak integratzeko ahalegineanDE SMEDT, Hilde:Historiako zertzeladak: Praktizismoa edo kultura. Bigarren Hezkuntza Bilbon, Erregimen Zaharraren amaieranMURILLO, Javier:ESKOLA SAIAKUNTZARAKO ZENTROA, Sukarrieta: Ebaluazio eredu bat aniztasunari ekitekoIkastoletako lehen andere�oak aipatuak izan dira, noizko haien eskubideen aitorpena?Euskal Eskola Publikoaren Legea 10. urteurreneanEuskal Eskola Publikoaren Legeaz mahai ingurua: Ana Eizagirre,I�aki Etxezarreta, Marije Fullaondo.UEUko Sexologia Saila: Goazen sexologia aztertzera eta bizitzera Lagunarteko Hizkerarekin jolasean . TTAKUN Kultur Elkartea eta URTXINTXA Astialdiko Eskola.Ikertzeko, hausnartzeko eta proposamenak egiteko garaia da. Abia gaitezen!IZTUETA, Anjeles:LAREKI, Arkaitz: Nola irakasten dute DBHko irakasleek?Irakasteko modu berri bat baliabide teknologikoak erabilizIpolagun taldeak Mexikoko haurrei laguntzeko deia egiten duMuga guztien gainetik... euskaraz! ASSA ikastola, La Puebla de LabarcaGuztientzako eskolaEskola barneratzaileaADARRA Pedagogi Erakundea:IKASBIDEA ikastola, Gasteiz: Kantuz blaiARGENTINA. Euskal Herriko lanbide eskoletako makinak Argentinako ikastetxetara eraman diraHezkuntza, etorkizuna prestatzeko eztabaida guztien erdiguneanLanbide Heziketaren osasuna Ahuleziak eta indarguneakAINSCOW, Mel: "Eskola barneratzaileagoak lortzeko, eskolan lan egiteko moduak aldatu egin behar dira. Eskola kultura aldatu behar da"PORTER, Gordon I.: "Arrakasta lortzeko gela berezirik ez dugula behar erakutsi dugu"FRANTZIA: Hezkuntza eztabaidaMuga guztien gainetik...euskaraz! OZTIBARRE ikastola, Izura: Lau alokutibo formatan jarduten duen eskola bakarraIzena batzuek, eta izana besteek.Nork inposatzen du hemen bere hezkuntza?Familia ereduak eta eskolaHezkuntza sistemen trukea: Euskal Herria eta jatorrizko herriakMuga guztien gainetik... euskaraz! ARANGOITI ikastola, Irunberri. Elkartasunaren ikastolaHezkuntzaren egiteko nagusietakoa bazterketaren aurka jokatzea da0-3 urteko haurrak eta euren eskolakPETUYA, Alazne:Muga guztien gainetik... euskaraz!: BEURKO institutua, Barakaldo: Irratia, mintzamena lantzeko makina086: Zer egin hezkuntza egiturak haurra kontuan hartzen ez duenean?FERNANDEZ ANGUITA, Mariano:Muga guztien gainetik... euskaraz!: ARRATIA BAILARAKO ESKOLAK: Herrian sareak sortu, Europan hizkuntza gutxituen trukea087: Eskolan politika bai, alderdikeriarik ez.Erlijioa bai, adoktrinamendurik ez.KRAKOVIAko haur eskolak, Polonia: Krakoviako haur eskolak ezagutzenELKAR-BIDE programa. Ipar-Hegoko eskolen trukeakETXANIZ, Pello: Hizkuntza testa DBHko 1. mailako ikasleentzatMuga guztien gainetik... euskaraz!: BIDARRAIKO eskola publikoa, Bidarrai: Iparraldeko paradisu ttippia, B ereduan088: Eskola hobetzekotan espiritu kritikoa sustatu beharra dagoHarrera etxeak eta familiakMARFEEI, Marta:PELLO ERROTA ikastetxea, Asteasu: Bazen behin... gure aitona-amonen kontu aberatsakSUKARRIETA Taldea: Ingurumen hezkuntza. XXI. mendeko moda ala erronka?Modenako (Italia) 0-6 urteko udal haur eskolak Europan ereduMuga guztien gainetik... euskaraz!: EL SALVADOR MARISTA ikastetxea, Bilbo: Bilboren bihotzean D eredu goraERNIOBEA institutua, Billabona-Amasa: Euskal arte garaikidea gelaraMARTINEZ, I�aki: Desberdinak al dira herrietako eta hirietako ikasleak? Horren nabarmenki? Zertan? Nola?Muga guztien gainetik... euskaraz!: Koldo Mitxelena institutua, Gasteiz: Erabilera eta kalitatea hobetzeko ideien fabrikaCOSIDO, Jesus:5 urteko haurrak mezu elektronikoak idaztenMuga guztien gainetik... euskaraz!: BERNAT ETXEPARE lizeoa, Baiona: Euskararen gotorlekuaEuskararen gotorlekua092: Eskola antolaketak eragina izan dezake berdinen arteko harremanetan Bullying -a aurrez aurreURRUTIA, I�igo:BIDEBIETA Institutua, Donostia: Espezie exotikoak: turistak ala inbaditzaileak?Marokoko hezkuntza sistemaMuga guztion gainetik... euskaraz!: BALLONTI BHI, Portugalete. Portugaleteko misio lana093: Hiru Sareta: elkarrekin bai, indarrak batuta obeMendebaldeko Sahara, itxaropenaren baitanMuga guztien gainetik... euskaraz: ARGANTZON ikastola:Trebi�uko arabarren ikastolaIlunetik argira Elbira Zipitria deskubritzen duen liburua094: Euskara ezagutzeko eskubidea eta betebeharraARROY, Igor:EGIZABAL, Diego: Kuadrillategi egitasmoa. Koadriletan euskara erabiltzeko saiakeraren emaitzakElbira Zipitriaren ibilbidea gogora ekarri dute bere lankide eta ikasleek. Liburuaren egileekin bildu ziren haren txokorik maiteenak bisitatzekoMuga guztien gainetik... euskaraz!: GARRALDAKO eskola, Garralda: Eskualdeko haurren topagune095: Europarako Konstituzio Itunak ez ditu hizkuntz eskubideak jasotzenDroga menpekotasunen prebentzioawww. apoa.net Ipuin didaktikoak sareanZANGOZA ikastola, Zangoza: Artista txikien aztarnak Zangozako ikastolako atarianMuga guztien gainetik... euskaraz!: EPERRA Ikastola, Sohüta: Xibütarren habiaGIMENO SACRIST��N, Jos�097: Beste mundu bat posible da; hezkuntza eguneratuz eraiki dezagunAutoritatea. Mugak jarri ezinikTEDESCHI, Maddalena; PICCININI, Sandra:Kataluniako Hezkuntzarako Gizarte foroaMONTORRE ikastetxea, Gautegiz-Arteaga: Planoa eskuan eta ibili munduan. Orienteering Arteagan zeharEzagutu ditugu Reggio Emiliako (Italia) 0-6 udal haur eskolakMuga guztien gainetik... euskaraz!: LEMOIZEKO eskola: Herri txikiarentzat bizitza098: Iru�erriko D ereduko ikastetxeen egoera: hazi bai, pilatu ez M-learning : joan eta ikertuBETTO, Frei:HUEGUN, Axier: Zer dio gorputzak hezitzen ari garenean?ZANGOZA ikastola, Zangoza: Jarrerek badute zeresana Zangoza ikastolanMuga guztien gainetik... euskaraz!: PEDRO LOPE DE LARREA, Agurain099: Anjeles Iztueta, lau urtez EAEko Hezkuntza sailburuARRASATEKO BHI, Arrasate: Lan kooperatiboaMuga guztien gainetik... euskaraz!: ELORTZIBAR ikastola, ElortzibarLIZARRA ikastola, Lizarra: Euskara herriratzen dakienaIkastetxearen hezkuntza asmo nagusiakMONTERO, Jose Luis:IBARZABAL, Eugenio:Summerhill Donostian. Sutan gordetako oroimenaEmakumeen lanbide prestakuntza formalizatuaren hastapenak (1880-1930)LABIAGA ikastola, Bera:GAYARRE ikastetxe publikoa, Erronkari: Erronkaribarra, belaunaldi berria iragana eta geroa uztartuzAntzuolako herri eskola:Haur eskolakAURREKOETXEA, Manu:LANGAITZ, ikastola, Orereta-Errenteria: Gurasoak euskalduntzenSAN JOSE DE CALASANZ, ikastetxe publikoa, Donostia (Altza): Ohitura eta baloreak lantzenARAMENDI, Peio: Erreforman agertzen diren oztopoakEuskal maisu-maistren garbiketa Gerra Zibilean eta Frankismoaren hasieranIrakasle-ikasleen arteko harremanakErrenteriako PAT:R. M. de AZKUE ikastola, Lekeitio: Non(d) (hik) hasi?Frankismoaren garaiko etxe eskolaren esperientzia BizkaianLanbide HeziketaAREVALO, Jorge:IKASLAN: eremu publikoan elkarte pribatuakTOLOSALDEKO Lanbide Heziketako institutua, Tolosa: Etxebizitza baten elektrifikazioaLanbide Heziketa berria: Javier Mardonesekin solaseanLUKAS, J. F.:TOKI-ALAI herri ikastetxea, Irun: Irakurketaren zaletasuna bultzatuzSANCHEZ, Seve: Lanbide Heziketa berria eta euskaraUrrutiko euskal eskola: Euskadi-Venezuela ikastola (1965-1986)HAMILTON, David:BIURDANA (Iru�ea) eta ASAKATASUNA (Burlata) institutuak: DBHren ezarpena Nafarroako institutuetanAIAKO herri eskola, Aia: Euskal giroko herrietan erdara nola landuIrakasleriaren osasunaHaurrek eskubidea dute errealitatearen osotasuna ezagutzeko. Artzain Oneko 36. Txanda, hezkuntzako langileakAVE MARIA ikastetxe publikoa, Errotxapea: Euskararen lehen urratsak erdal giroko eskoletanBELGIKA: Belgiar estatuko hezkuntza sistemakEdozein kulturatan ematen den heziketa, komunitatezkoa zein formalaIZARRAKO herri eskola, Izarra: Euskararen fruituak erdal baratzeanLABIAGA ikastola, Bera: Berako ikastolaren borrokaDANIMARKA: Danimarkako hezkuntza sistemaGOROSTIDI, Jose Luisen omenezDOBH, EAEko ertainetako erreformaELKARRI:TAFALLAko ikastola, Tafalla: Irakurketa-idazketa konstruktibismoaren ikuspegitikAITOR ikastola, Donostia: Oihala igo eta funtzioa hasten deneanBRITANIA HANDIA: Ingalaterra eta Galeseko hezkuntza sistemaOIARTZUNGO MUSEO BATZORDEA:Demokrazia irakaskuntzanGipuzkoako Haur Eskolan Koordinakundea: Haur Hezkuntza. Lehen zikloa?Badator, badator, euskal eskola publikoaren festaARANO, Rosa Mª: Txingudi ikastolako hizkuntza plangintzaTertulixak: autoheziketa modu batIRLANDA: Irlandako Hezkuntza SistemaHaurrekiko tratu txarrak aztergaiKORTESEKO ikastola, Kortes: Hegoaldeko mugaraino euskarazEPERRA ikastola, Soh�ta:ETXEBERRIA, Elias:IBAIALDE 97. Ezagutu eta maitatuL´educazione italiani19: Handik eta hemendik euskal eskakizunei erantzun behar nonahiHezkuntzako beste hezitzaileakEskola txikien koordinazioa: Gernika inguruko eskola txikien esperientziaJOSE ARANA ikastola, Eskoriatza: Haurtxoteka, liburutegia baino gehiagoFUNES, Jaume: NerabetasunaSAN JOSE DE CALASANZ, Donostia: A eta B ereduetatik D eta B ereduetaraBadator EAEra DOBHren ezarpenaIkasbatuaz; pauso sendoak emanezSUEDIA: Suedia, lan eta familia betebeharrak orekatuzAdimena eta autoestimua irakaslearen zereginaSUITZA: Suitzako banka sekretuak, txokolatea eta eskolakELORZA, Juan mari; EZKIAGA, Patxi; LARREA, Jose Luis:24: Euskara eta Euskal Heziketarekiko erasoak areagotu diren honetan euskararen aldeko jarrerak inoiz baino biziagoNORVEGIA: Norvegia: eskola publikoaren ugaritasunaHezkuntza kooperatibakDONIBANE-LOHITZUNEko ikastola, Donibane-Lohitzune: Donibane-Lohitzuneko Ihauteri ttiki egunaPORTUGAL: Atlantiar kresalaren bila PortugaleraKARMENGO AMA ikastetxea, Trintxerpe: Eskolaren funtzio aldatzailea.ARTZAIN ESKOLA, Arantzazu: Eskoletatik ateratako artzainakSUEDIA: Suediako haur zerbitzuak eta eskolak ezagutzen028: Eskola berriaren gorpuzketan ezinbestekoa den nazionaltasunari ekin zaioURANGA, Marije:URRETXU-ZUMARRAGA ikastola eta TERRASAKO eskola publikoa: Elkatrukea, harremanak bideratuzFINLANDIA: Eskandinaviari begiraIPAR HEGOA Fundazioa: Euskal eskolaren azken hogei urteak. MARTÍ, FelixI elkarrizketaHaur eskola txikietako irakasleenALVAREZ, Manuel:Europako irakasleen ordutegiak eta ordainsariakArgentinako irakasleak urtebetez barau grebanHaur Hezkuntzako profil profesionalei buruzEskolaren eta familiaren arteko erlazioa eta kolaborazioa funtsezkoak dira, baina ez da beti erraza izaten. Nola lortu ahalik eta harremanik egokiena?Hezitzaileek asko egin dezakete euskararen erabilera sustatzekoIrakasle bakarra ala ikasgai bakoitzak bere irakasle espezializatua?Kanpoko indarkeria irakasleenganJOSU TXAPARTEGI JURJO TORRES, A Coru�ako Unibertsitateko katedradunaNolako irakasleak behar ditugu XXI. mende hasierako Euskal Herrian?Nola antolatu tutoretza orduak? Zer egin?Irakasleen erretiroaESTRUCH, Joan: Autonomiak garrantzia du, baina ez da hezkuntza sistemak dituen gaitzen irtenbideaIsabel Cela�. �Hezkuntza edozein herrialderen eraldaketarako ardatz nagusia daNazioarteko hezkuntza. Egoerak eta erronkak PISA frogen hamaika irakurketaNeus Samarti: "Ebaluazioa aldatzeko, azterketako galderak aldatu behar dira. Ez galdetu �Egin lorearen marrazkia, eta idatzi zatien izenak�, hau baizik: �Mendira joan garenean, amak esan dit loreak ez puskatzeko. Zergatik?��Hezkuntzari erasoaldiaren irakurketa eta erantzunaHezkuntza aztergai latinoamerikanVenezuela, Bolivia eta Nikaragua Kubaren bidetikNafarroako landa eremuko eskolak: Txikitasunak elkarturikKataluniako hezkuntza eraberritzailera bidaiaZer da garrantzitsuena irakasleak ongi prestatzeko?Familia eta irakasleriaren arteko harremanakUlertzen ditugun gauza gehienak bizitzako eskolan ikasi dituguNire ikasleekiko harremanaGure adimena nola eta norantz gidatu ikastenEguneroko emozioakCoaching Ez dut zigortu nahiIkasleak, beren guraso eta familien islaIrakurketa, bizitza osorako bidelagunaEuskara proben eraikuntzaGortasunaren erronkakNitikGura. Idazketa sortzaileaMatematika, manipulatzeko materialekinIpuinak antzerki bihurtzen direneanTxotxongilo tailerraYoga saioak irakasleentzatHaurrentzako masajeaIrakasle magoa (majoa)Txantxa, musika, umorea eta animazioa... Gazteak eta euskaraIlunetik argira. Elbira Zipitria © 2005


topic_facet:"Automatizazioa eta robotika industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Industria-robotika (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Beraz, beti hobetu beharreko alderdiak badagoz ere, pozik gagoz guztion artean emondako erantzunagaz.\nEta bereziki aitortu nahi dogu familiek lan asko eta ondo egin dozuela, eta badakigu ahalegin handia egin behar izan dozuela zuetako askok. Beraz, zuek gabe ezinezkoa izango litzateke konfinamenduan bizi izandako egoerei aurre egitea.\nHorregatik, Ikastolaren aldetik, bihotzez eskertzen deutsuegu erakutsi dozuen pazientzia eta jarrera ona.\nArgi dago hau ez dela amaitu, baina hemendik aurrera datorrenari erantzuten jakingo dogula espero dogu, ikastetxearen proiektuagaz daukazuen konpromisoa ezagutzen dogulako.\nAste batzuk daroaguz datorren ikasturterako hezkuntza-agertoki desberdinak antolatzen, eta Hezkuntza eta Osasun sailek jarraitu beharreko jarraibideak aurreratzen dabezanean, informazio gehiago emoteko moduan egongo gara.


Ibaizabal argitaletxearen abuztuko liburuak zozkatuko ditugu! | EITB 3 kluba\nParte hartzeko azken eguna:2021/09/30\nIbaizabal argitaletxearen abuztuko liburuak zozkatuko ditugu!\nAbuztuan urteak betetzen dituzten kideen artean liburuak zozkatuko ditugu, Ibaizabal argitaletxearen eskutik. Animatu eta parte hartu!\nAbuztuan urteak bete eta zozketan izena ematen duten 3 klubeko kideen artean Ibaizabal argitaletxearen liburuak zozkatuko ditugu. Oso liburu politak eta interesgarriak dira guztiak. Aurten ere bi irabazle egongo dira, eta irabazleek adinaren araberako liburu bat edo liburu-sorta jasoko dute. Hona hemen aurten zozkatuko ditugun liburuen zerrenda.


Mendietako ondarea - Mountain People\nAlpinismoa gizateriaren ondare izendatu berri du UNESCOk, mendiak eskalatzearen arte bezala: "Alpinismoaren kultura erreferentzia estetikoetan oinarritu da; biderik ederrenak gauzatzeak suposatzen duen esfortzuan."\n1950ean, Frantziako alpinista talderik onenak lehenbiziko zortzimilakoa eskalatu zuen, Annapurna hain zuzen ere. Garai hartarako abentura izugarria. Espedizio horretako bi kidek alpinismoa eta artearen arteko lotura hala utzi ziguten:\n"Alpinista, haren begiek noizbait amestutako tokira bere gorputza bideratzen duena da" Gaston Rébuffat.\n"Besteak baino gehiago ez da altuago iristen dena, baizik eta inguratzen duen edertasunaz eraginda, biziago sentitzen duena" Maurice Herzog.\nEta gure herritik gertu sortutako kirol eta abentura diziplina honek ondare izugarria utzi dio gizateriari (baita gerrak ere, nazioen arteko lehia izugarria izan baita eskalatu gabeko mendiak lehenbiziko aldiz zapaltzeko). Baina abenturazaleen objektu baino gehiago dira mendiak, zerbait dinamikoa dira.\nMendien inguruan garatu dira gizarteak, eta haiekin herriak, nazioak, kulturak, hizkuntzak, ohiturak, bizimoduak... Herrien bizileku dira mendiak, eta alde horretatik iritsi zaigun ondarea izugarria da.\nMendiaren ertz horiek aztertu eta ezagutarazteko sortzen da blog hau, mendiko herriak, mendiko jendeak balioan jartzeko, eta alpinismoaren zein mendiko kirolen bidez, munduko mendietako herriak ezagutzeko. Eta gu ere mendietako herria garen heinean, euskaraz egitea ezinbestekoa da.\nalpinismoa kultura mendia


Integratu txata zure webgunean 5 minututan | Martech Zone\nOsteguna, iraila 1, 2011 Urriaren osteguna 27, 2011 Douglas Karr\nAt baino gehiago WPEngine, Linean berriketa programa oso polita egiten ari zirela ohartu nintzen gunean 45 segundo inguru igaro ondoren. Gero eta bezero gehiagok irtenbide hori eskatzen zutenez, indusketa batzuk egin nituen eta harrituta geratu nintzen aurkitutakoarekin!\nSnapEngage zure webgunerako berriketa-programa oso erraza da, instalatzeko 5 minutu inguru behar dituena:\nLehenik eta behin, beraiek betetzen dituzu widget-a eta gidoia txertatu zure gunean.\nOndoren, "bisitari" birtualekin konektatzen zara Gtalk edo Skype.\nHori da ... listo! Benetan!\nPlataformak pertsonalizazio osagarri ugari ditu eskuragarri, beraz, beste gauza batzuk egin genituen:\nBotoia pertsonalizatu dugu eta txantiloia berritzen ari gara (49 $ / hileko negozio kontua edo handiagoa behar da).\n"Gurekin berriketan" esteka gehitu dugu gure Facebook orrian (Beta eginbidea).\nTranskripzio fitxategia sarrera ontzira bultzatzen ari gara.\nBasecamp integrazioa gehitu dugu (inolako kosturik gabe) elkarrizketa bakoitzak hari bat abiarazteko 'Leads' deitu dugun proiektu berri batean. CRM (SalesForce barne) eta laguntza bulego batzuekin integratzen dira.\nLangile gehiago gehitu ditugu (negozioaren kontuak 4 gehienez onartzen ditu) eta haien argazkiak pertsonalizatu ditugu.\nBotoia doitu dezakezu txata zure webgunean hasteko, eskuinaldea aukeratu dugu:\nEgin klik botoian eta txata irekiko da. Galderari erantzuteko inor ez badago erabilgarri, mezu elektronikoa birbidaltzen dizu. Linean bazaude, Skype edo GTalk-en agertuko da hurrenez hurren!\nIkusi funtzioaren ezaugarri guztiak SnapEngage beren ezaugarrien orrian - sendoa eta merkea da! Zure webgunea bisitatzen duten pertsonentzako denbora aurrezte zoragarria da eta aukera bikaina eskaintzen du nahi dutena aurkitzen ez duen eta zure webgunea guztiz abandonatu dezakeen beruna harrapatzeko.\nOh ... eta bai, hori kidea da!


Euskadiko ondasunen esportazioek, 2019ko uztailean, % 9,4 egin zuten behera eta inportazioek, % 8,8\nHomeGaiakKanpo merkataritzaPrentsa Oharrak Euskadiko ondasunen...\nKANPO-MERKATARITZAREN ESTATISTIKA (ECOMEX). 2019ko uztaila\nMotordun ibilgailuen esportazioek % 19,3 egin dute gora, 11 hilabetez etengabe behera egiten egon ondoren\nEuskadiko ondasunen esportazioek % 9,4ko beherakada izan zuten 2019ko uztailean urte arteko tasan, EUSTATek emandako datuen arabera. 2.143 milioi euro izan ziren eta, aurreko urteko hil berean, 2.367 milioi. Produktu energetikoen esportazioek % 34,3 egin zuten behera eta produktu ez-energetikoenek, % 6,6.\nBizkaiko lurraldeak izan du beherakada handiena, % 26,9koa, produktu energetikoen eta ez-energetikoen esportazioetan izan den beharakadaren ondorioz (-% 34,4koa eta -% 24,8koa, hurrenez hurren). Araban, esportazioek % 9,2 egin dute gora eta, Gipuzkoan, % 1,0.\nEuskadiko ondasunen inportazioek % 8,8ko beherakada izan zuten, eta 1.607 milioi euroko zenbatekoa lortu zuten. Inportazio energetikoek % 31,5 egin zuten behera eta ez-energetikoek % 3,2 egin zuten gora.\nLurralde historikoen arabera, inportazioek, Bizkaian, behera egin dute (-% 14,4), bai eta Araban ere (-% 0,5), eta, Gipuzkoan, gora egin dute (% 2,7).\nJarduera-adar garrantzitsuenak aztertuta eta esportazioak direla eta, hil honetan Motordun ibilgailuen fabrikazioarekin zerikusia duten produktuen igoera nabarmentzen da, izan ere, horiek % 19,3 egin dute gora, eta hori da, nabarmen, bolumen esportatzaile handieneko adarra (guztizkoaren % 29,4). Garrantziari dagokionez, seigarrena (guztizkoaren % 5,2) Beste garraio-material bat da, eta horrek ere beherakada esanguratsua izan du (% 35,5); bigarrena, Erabilera orokorreko makinak, eta % 9,2 egin du behera, hirugarrena Siderurgia, eta % 17,1 egin du behera. Kokeriek eta petrolio fintzeak % 22,9 egin dute behera eta Artikulu metalikoek % 13,1.\nXehetasunak direla eta, ikusten da muga-zergen partida esportatzaile nagusien artean honako hauek daudela: 10 pertsonatik beherako turismoak (% 19,5 egin du gora), Automobilentzako zati eta osagarriak (% 28,2 gora), Zamak garraiatzeko ibilgailu automobilak (% 9,6 gora), eta nabarmen egin dute gora, halaber, Automotorrek, trenbideetarako eta tranbia autopropultsatuetarako (% 71,5). Petrolioaren olio finduek % 13,5 egin dute behera eta Kautxuzko pneumatiko berriek, % 56,3: sei partida horiek, uztailean, guztizkoaren % 40,6 izan dira, eta, guztira, 870,4 milioi euro.\nHil honetan, bost herrialde hauek xurgatu dute Euskadiko esportazio guztien % 50,9: Alemania, Frantzia, Estatu Batuak, Erresuma Batua eta Italia. Horietako lau EB-28koak dira; hain zuzen, entitate horretan biltzen dira 1.394,2 milioi euro eta esportazioaren % 65,0.\nInportazioak jarduera-adarren arabera aztertuta ikusten da garrantzitsuenak, Erauzketa- eta petrolio-industriak (guztizkoaren % 21,6), % 39,7ko beherakada izan duela; hala ere, gorakadak ikusi dira lehentasun-hurrenkeraren arabera honen ondoren doazenetan: Siderurgia (% 15,3), Motordun ibilgailuak (% 0,8) eta Erabilera orokorreko makinak (% 21,2).\nEuskal Autonomia Erkidegoko ondasunen kanpo-merkataritzak 3.164,4 milioi euroko saldo positiboa izan du, 2019ko lehen zazpi hilabeteetako metatuan\n2019ko lehen zazpi hilabeteetan, Euskadiko esportazioek (15.198,4 milioi) % 0,8ko beherakada izan dute, aurreko urteko aldi beraren aldean, alegia, 117,7 milioi gutxiago. Esportazio energetikoak dira beherakada horren arduradunak; izan ere, % 19,9 egin dute atzera, eta, ez-energetikoek % 1,2 egin dute gora.\nEuskadirako inportazioen metatua, aintzat hartutako aldian, 12.034 milioi eurokoa da. Zifra hori urte artean erkatuta ikusten dugu 2018. urteko aldi berean erregistratutakoa baino 332,4 milioi gehiago dela, alegia, % 2,8ko igoera. “Produktu energetikoen” inportazioak % 4,3 egin du behera, eta “Produktu ez-energetikoenak”, berriz, % 5,6 egin du gora.\n2019ko urtarriletik uztailera bitarteko Euskadiko ondasunen kanpo-merkataritzak 3.164,4 milioi euroko saldo positiboa izan du, alegia, estaldura-tasa % 126,3koa izan da, eta 2018koa % 130,9koa izan da.\nITALIAREKIKO MERKATARITZA-FLUXUAREN ANALISIA\n1990etik, Italia gailendu egin da euskal esportazioen helmuga gisa, eta beti egon da Euskadiko ranking esportatzailean hirugarren eta bosgarren postuen artean. Pasa den 2018an, bosgarren postuan izan zen (esportatutako guztizkoaren % 4,9; 1.252 milioi), eta postu berdinean jarraitzen du, 2019an, gaur arte (guztizkoaren % 4,7 eta ia 721 milioi euro). Hala ere, 2006. urtera arte, haren pisu erlatiboa egungoa baino handiagoa zen, eta esportatutako guztizkoaren gaineko ehunekoak 1990ean % 6,5en eta 2006an % 8,4ren bitartekoak izan ziren; urte hartatik, haren pisuak nabarmen egin du behera, Estatu Batuek gainditu baitute, zeinak Italiaren aurretik eta Frantzia eta Alemaniaren atzetik kokatu baitira, eta, 2011tik, Ameriketako herrialdea eta Erresuma Batua hirugarren postuan daude, lehian. Pasa den urtean, ranking esportatzailearen buru Frantzia (% 15,3 eta 3.887 milioi), Alemania (% 15,0 eta 3.835 milioi) eta Ameriketako Estatu Batuak (% 8,3 eta 2.118 milioi) izan ziren.\nItaliara esportatzen ditugun produktuen analisia egiten badugu, esan behar da 2018. urterako 123 produkturen esportazio-balioa milioi bat eurotik gorakoa dela, eta guztien artean esportatutako produktu nagusi gisa (muga-zergen partida 4 digitutan): Kautxuzko pneumatiko berriak (103,6 milioi; guztizkoaren % 8,3), eta, ondoren, hurrenkerari jarraikiz, 10 pertsona baino gutxiagoko turismoak (98,4 milioi eta % 7,9), Automobilentzako zati eta osagarriak (67,0 milioi eta % 5,4), Zamak garraiatzeko ibilgailu automobilak (64,4 milioi eta % 5,1) eta Hodi eta profil hutsak, soldadurarik gabeak, burdina edo altzairuzkoak (45,8 milioi eta % 3,7). Bost produktu horiek Italiako errepublikari 2018. urtean esportatutako guztizkoaren % 30,3 da; horietatik, lau oro har “automobilarena” izenda dezakegun sektoreari dagozkio. 2019ko urtarriletik uztailera, produktu horiek daude lehen bost postu esportatzaileetan, eta hurrenkera berean. Halaber, esan behar dugu Altzairuzko aleazioa herdoilgaitzezko barra, profil eta alanbre-burdinak taldeko beste hiru produktu 2018an eta 2019an, gaur arte, partiden rankingeko lehen 10 postuetan daudela. Azken aldi honetan, produktu kimiko organiko berria iritsi da hamargarren postura, Nitrogeno heteroatomokoak baino ez diren konposatu heteroziklikoak, 16,3 milioi euroko metatuarekin.\n2018an, Italiako inportazioak (994,9 milioi) guztizkoaren % 4,9 izan dira; ehuneko hori serie historikoaren batez bestekotik behera dago. Hura 1990an hasi zen eta % 7,0koa da; aldi batzuetan (1996tik 2004ra), % 7,8 eta % 9,2 bitartean egon da. Gaur egun, Italiako inportazioei dagokienez, herrialde hori laugarren postuan dago ranking inportatzailean, aldi horretan, Alemaniaren, Frantziaren eta Txinaren ondoren (% 14,4, % 9,4 eta % 5,7, hurrenez hurren), eta serie historikoan beti egon izan da laugarren, bosgarren edo seigarren postuan.\n2018an milioi bat euroko zenbatekoa gainditu duten Italiatik inportatutako 180 produktuen artean, buru diren lehen bostak aipa daitezke, garrantzia-hurrenkeraren arabera: Turborreaktoreak, turbopropultsatzaileak eta gainerako gas-turbinak, bere piezak eta osagaiak barne (33,3 milioi), Barra eta profilak, altzairuzkoak (31,9 milioi), Altzairu aleatuak, ez herdoilgaitzak, lingote edo forma primarioetan (26,9 milioi), Burdinazko edo aleatu gabeko altzairuzko profilak, forjatuak, tortsionatuak edo sekzio zirkularrekoak edo laukizuzenekoak (25,5 milioi) eta Automobilentzako zati eta osagarriak (24,3 milioi). Produktu horiek jarraitzen dute 2019ko lehen zazpi hilabeteetako metatuan garrantzitsuenak izaten, baina posizioak aldatzen doaz. Bost produktu horietan 2018an Italiako inportazioen % 14,3 kontzentratu zen (142 milioi euro).\nFluxu esportatzaile/inportatzaile bikoitz horren ondorioz, eskuratutako merkataritza-saldoak, oro har, positiboak izan dira 1993tik, 2001ean, 2004an eta 2009an izan ezik; joera horri jarraitu zaio, gaur egun arte. 2018an, saldo positibo hori 257,3 milioi eurora iritsi zen, eta estaldura-tasa % 125,9koa izan zen. 2019rako, orain arteko datuen arabera (urtarrila-uztaila), merkataritzako superabita dagoeneko 147,3 milioikoa da. Italiarekiko aldeko balantze horren motiboa da 1990-2018 aldian inportazioak hirukoiztu egin direla eta, esportazioak, boskoiztu.\nEustat - Euskal Estatistika Erakundea / Instituto Vasco de Estadística Donostia-San Sebastian kalea, 1 01010 Vitoria-Gasteiz Prentsa Zerbitzua: servicioprensa@eustat.eus Tel.: 945 01 75 62


Astelehenean hasiko dira Aretxabaleta Lanbide Eskolako gelak ikaslez betetzen - Aretxabaleta - Goiena.eus\nAstelehenean hasiko dira Aretxabaleta Lanbide Eskolako gelak ikaslez betetzen\nMirari Altube 2020-09-11 13:00\nGoi mailako zikloetakoak izango dira lehenengoak sartzen; irailaren 14an, bigarren mailakoak eta 16an, lehenengoak. Eta erdi mailakoak astebete geroago iritsiko dira; 21ean, bigarren mailakoak eta 23an, lehenengokoak.\nGainerako ikastetxeetan legez hainbat prebentzio neurri ezarri dituzte: maskara, 1,5 eta 2 metro arteko segurtasun distantzia eta higiene neurriak. "Ziklo batzuetako irakasgai konkretu batzuetan babes pantailak eta eskularruak erabili beharra ere gerta liteke segurtasun neurriak bermatzeko", adierazi du Joseba Beristain zuzendariak.\nTalde "espezifiko, independente eta egonkorrak" osatuko dituzte eskolan; hau da, lanbide-familia bakoitzeko sail espezifikoak: "Talde horietan irakasleak ere sartzen dira, eta ez dute hartu-emanik izango ikastetxean dauden bitartean, arreta berezia jarriz atsedenaldietan", jakinarazi du Beristainek. Ildo horretatik, atsedenaldiak txandakatuak izango dira. Aireztapenari garrantzi handia emango diotela gaineratu du: "Erabili beharreko hogei minutuko bost minutuz aireztatuko dira gelak, tailerrak, laborategiak eta erabilera-espazioak". Era berean, sarrera eta irteera ezberdinak izango ditu familia-profesional bakoitzak. Eta ikastetxera sartzen den orori tenperatura hartuko diote.\nZuzendariak lasaitasun mezua zabaldu gura izan du: "Segurtasun eta higiene neurri guztiak hartu dira zentroan itzulera modu presentzialean izateko berme osoarekin. Egoera aldatuko luketen kasuak gertatuko balira, kontingentzia-plan bat garatu da egoera zehatz horiei erantzun ahal izateko".


B Zikloa - Eguberriak - 1. igandea: FAMILIA SANTUA - 2020.eko Abenduaren 27a\nSimeonen profezia eta kantika entzungo dugu ebanjelio zatian. Kantika honen hasieran entzungo dugun “orain” hitza eta aingeruak artzainei iragartzeko erabiltzen duten “gaur” hitza berdintsuak dira: itxaroten izan dugun Mesiasen bitartez Jainkoa gure historian sartu da. Graziazko aldia dugu; Jainkoak, bere Semearen bitartez, esan beharrekoak bere herriari esaten dizkion aldia dugu. Eta Umeak, lurreko gizaki guztientzat bere askapena dakar. Entzun dezagun.\n"Aita-amak harriturik zeuden Simeonek haurraz esaten zuenarengatik"


Mesedeen katean oinarrituta, balioei erreparatuz | Aldizkaria\nIKASTOLA 227 > ikastolak > Mesedeen katean oinarrituta, balioei erreparatuz\nAsti Leku Ikastola, Portugalete\nMesedeen katean oinarrituta, balioei erreparatuz\nBideo ezberdina egin dute\nAste beten 11 mila ikustaldi bildu ditu orotara, berezia baita.\nYoutuben eta facebooken dago Astileku 2017 2018 bideoa ikusgai. Aste beten 11 mila ikustaldi bildu ditu orotara, berezia baita. Azken urteotan bideo bat egiten du ikastolak, komunitatearen mezua ezagutarazteko. Horrek hausnarketa bat eskatzen du, “garena garela” adierazteko. Fernando Valgañon Asti Lekuko irakaslea izateaz gain, antzerki munduko ezaguna den Txamuskina taldeko aktore, zuzendari eta produktore ere bada. Berarengandik sortu zen mesedeen katean oinarritzeko proposamena aurtengo bideorako. Taom etxeak ekoiztu du.\nIkastolak baloreei erreparatzen die, “pertsonaren heziketan sinesten dugulako. Ikastola ez da lantegi bat, ikastola bizi-lekua da non elkarrekin, batak besteari lagunduz, elkarrekin ikasten dugun; non be kind izatetik > bikain izan nahi dugun, bikaintasunera iritsi nahian”.\nBideoa berezia dela aipatu da. Zergatik berezia? Zientzia fikziozko laburra dirudielako, beste planeta batetik iritsitako ikusle baten iritzian, koloreek ere ematen duten ukituarekin. “Ez da ez zientzia fikzioa, Asti Leku Ikastola da, egiazkoa, bere patio eta instalazioekin. Bertan pertsonak daude, txikiak eta handiak, elkarren beharrean eta elkarri laguntzen. Patioan ikasten da, eta jangelan, gelan ere bai… Denok denongandik ikasten dugu, eta hori eskertzekoa da. Badago sekuentzia bat non irakasleak ikaslearen laguntza behar duen, modu naturalean ematen dena, baita eskertu ere. Eta guraso batek langile batena, Fernandok Maria Luisarena… Zer esanik ez ikasle txikiek handienengandik, eta handiek txikienengandik! Ikasiz eta partekatuz! Polita da jangelako sekuentzia, helduago den neskak neskatoarekin bere flana banatzen duenean… “Tira, bideoa ikustera gonbidatzen zaituztegu Astileku 2017 2018 youtuben, facebooken eta webgunean jarrita. Motza da, ez da batere aspergarria, aitzitik, goxoa-humanoa-eta gertukoa sentituko duzu, ikastola den bezalaxe” kontatu digu Cristina Roy Komunikazio arduradunak.


2016ko otsailaren 29an egindako Osoko Bilkuran onartu ziren gaiak honako hauek dira:\nEibarko hirian ibilgailuen aparkamendu denbora mugatua arautzeko Ordenantzaren aldaketa: PSE-EEk eta EH-Bilduk aldeko botoa eman zuten (14 guztira) eta Eibarko EAJ-PNV eta Irabazi abstenitu egin ziren (4 boto).\nUdaltzaingoak kudeatutako zehapen espedienteen Instruktorea izendatzea: PSE-EEk, EH-Bilduk eta Eibarko EAJ-PNVk aldeko botoa eman zuten (17 guztira) eta Irabazi abstenitu egin zen.\nGazteen emantzipazioa errazteko helburuarekin etxebizitzak alokairuko merkatura ateratzeko diru-laguntzak arautzen dituzten Oinarriak aldatzeko eta behin betiko onartzeko proposamena: PSE-EEk, EH-Bilduk eta Irabazik aldeko botoa eman zuten (15 guztira) eta Eibarko EAJ-PNV abstenitu egin zen (3 boto).\nUnibertsitate Laborala irakaskuntza-ekipamenduko partzelaren Plan Bereziari behin betiko onespena ematea: Aho batez onartu zen.\nInformazio gehiago kontsultatzeko, SAKATU HEMEN.


Epodkizuna: energia - etzi.pm\nEpodkizuna: energia Gehitu guztiak [epodkizunak]\nepodkizunak — 2021-12-31\nAne Abarrategi, Xabier Landabidea eta Gorka Julio, Datorren 4 etorkizuneko arketipoak erabiliz energiaren etorkizuneko espekulazio joko zoro honen lehen atala da hau. Bertan aipatzen diren etorkizunak, etorkizuneko errealitatearekin izan dezaketen antzekotasuna kasualitatea eta egi absolutua dira aldi berean.\n2050.urtearen amaieraren atarian gaude. Gero eta gehiago dira “Sormena, independentzia eta komunitatea” aldarrikatzen duen bandera besarkatzen ari diren munduko eskualdeak. Nazioz gaindiko antolaketa-sistema honetan energia burujabetza da nagusi. Herritarrek dute baliabideen jabetza eta kontrola eta ekoizpena tokikoa izateaz gain deszentralizatuta dago.\nBlockchainari esker, elektrizitatea zuzenean merkaturatu egiten da ekoizleen eta kontsumitzaileen artean, nahiz eta fisikoki konektatuta ez egon edo geografikoki hurbil ez egon.\nMilioika sorgailu txikik eguzki-elektrizitatearen soberakina urruneko erosleei saltzen diete. Transakzioa unitate txikietan egiten da. Transakzioaren likidazioa sortzen/kontsumitzen den unean bertan edo handik gutxira egiten da. Zuzeneko merkataritzak diru-sarrerak handitzeko eta kostuak murrizteko aukerak sortzen ditu. Eguzki-parke komunitarioak ugaritzen ari dira; hauetan hurbileko elektrizitatea eskaintzen da hasierako inbertsio baten truke. Ospitaleek elektrizitatea erosten dute bertako fabrika bateko teilatutik.\nBlockchainari esker ordena berriaren hedapen azkarra eman ari da.\n2050. urtean gaude. Energia-iturri berriztagarriak energia-iturri nagusi bihurtu dira eta honi loturiko industriak hazkuntza eta garapen handia bizi izan du. “Lasterketa espaziala”rekin gertatu zen bezala, gertatu zen bezala, energia berriztagarriaren industriaren inguruko berrikuntza teknologikoa lurraldeen eta enpresa handien arteko norgehiagokan bihurtu da.\nEguzki-energia fotoboltaikoa optimizatu egin da prezioan, errendimenduan, iraunkortasunean eta malgutasunean. Horretan lagundu duten material berriak agertu dira. Adibidez, perovskitak silizioa erabat ordezkatu du. Ipar Globaleko eraikin guztiek geruza organiko malgu batez estalita daude; geruza horrek energia fotoboltaikoa sortzen du eta energiaz hornitzen ditu eraikinak.\nMunduko biztanleria azkar handitu da, eta 2050ean 10.000 milioi pertsona ingurura iritsi da; horietako asko muturreko pobreziatik atera dira eta energia-premia askoz handiagoak dituzte. Eskaera honi erantzuteko, munduko energia-ekoizpena % 50 baino gehiago handitzea beharrezkoa da datozen bost urteetan.\nIparralde Globala berriztagarriaren ekoizpenera bideratutako Hegoalde Globaletik elikatzen da. “Kolonialismo energetiko berria” deritzo honi.\nEnergiaren ekoizpenaren eta banaketaren gaineko kontrola XX. mendeko oligopolioen oinordekoak diren enpresa transnazional handien esku dago.\nGarapen eta hazkunde hori ez doa biztanleriak energia eskuratzearekin batera. Kontsumitzaileek argindarra eskuratzeagatik prezio altuak ordaindu behar izaten dituzte, eta teknologia berri bat ezartzen den bakoitzean ekipoak berritu behar izaten dituzte.\n2050.ko abenduaren 3an gaude. 40.hamarkadako gerrate handiaren amaieratik hona gauza asko aldatu dira.\nHamarkada askotan zehar, Iparralde Globaleko konpainia eta estatu handiek esnerik gabe geratzen ari zen behi bati ahalik eta etekin handiena ateratzen ahalegindu ziren eta ez ziren egokitu. Ez zuten jo berriztagarrietan oinarritutako energia-eredu baterantz, eta ez zuten eredu lokalago baten aldeko apusturik egin. Enpresa handiek porrot egin zuten, elektrizitaterik gabe geratzen hasi ginen etxeetan, fabriketan… horrekin batera erabateko kaosa heldu zen. Tenperatura globalaren igoera bizkortu egin zen, eta gerrak iritsi ziren, bata bestearen atzetik.\nTestuinguru honetan komunitate txikiak eta norbanakoak energia eskuratu eta erabiltzen ari dira sistema deszentralizatuen bidez, berdinen artean birbanatuak mini-sareetan eta etxeko soluzio fotoboltaikoen bidez, sarera konektatu gabe. Oraindik milioika pertsona bizi dira energia-iturri egonkorretarako sarbiderik gabe. Horrek ordena sozial osoa eraldatzea eragin du.\nHobekuntza teknologikoen eta berrikuntzaren bidez oreka lortu eta energia-krisia gaindi zitekeela pentsatzeak gainbehera egin zuen duela hamarkada batzuk.\nGizarte-ordena berriaren oinarrian bi estrategia nagusi daude: kontsumoa zehatz-mehatz kontrolatzea eta baliabideak muturreraino optimizatzea.\nEkonomia zirkularrari loturiko araudia eta protokoloen eraginez prozedura guztiak -merkatuarenak baina baita eguneroko bizitzarenak- aldatu egin dira: ordutegiak, mugikortasuna, baimendutako jarduerak, etab.


Bidali argazkiak GUKA lehiaketara, eta irabazi sari bikainak! - Azpeitia - uztarria.eus\nBidali argazkiak GUKA lehiaketara, eta irabazi sari bikainak!\nUztarria.eus 2021-07-16 15:45\nUrolako Komunikazio Taldea hasi da herritarrek Urola Kosta eskualdean uda sasoian ateratako argazkiak jasotzen. Herritarrek irailaren 10era arte aurkeztu ahal izango dituzte irudiak, eta horiek hainbat sari eskuratzeko aukera izango dute.\nDagoeneko hasi dira herritarrak Urolako Komunikazio Taldeak antolatutako –tartean Uztarriak– GUKA argazki lehiaketara irudiak bidaltzen. Uda sasoian Urola Kosta eskualdean ateratako argazkiak aurkeztu beharko dira lehiaketara, eta irailera arte izango da horretarako aukera. Beraz, animatu eta bidali argazkiak beldurrik gabe!


Ana Gallego González\nGiza Baliabideen Zuzendaria\nBizkaiko Teknologia Parkea 110 eraikina\nTel.:94 403 96 00\nINGETEAM POWER TECHNOLOGY S.A. (Ups Technology y Electronics)\nINGETEAM taldea 1990 urtean sortu zen, TEAM (Técnica Electrónica de Automatismo y Medida) eta INGELECTRIC integratuta. Sistema elektrikoen eta kontrol sistema espezifikoen garapenaren aldeko apustua egin zuen taldeak Energia Berriztagarrien esparruan.\nIngeteam enpresa liderra da, eta potentzia eta kontrol elektronikaren diseinuan (maiztasun-bihurgailuak, prozesuen automatizazioa eta kontrola), makina elektrikoetan (sorgailuak eta motorrak), ingeniaritza elektrikoan eta sorkuntza-instalazioetan espezializatuta dago. Sortutako produktuak lau sektoretan ezartzen ditu batez ere: Energia, Industria, Ontzigintza eta Trenbide-trakzioa. Arlo horietan kontsumoa optimizatzea du helburu, baita energia sorkuntzaren eraginkortasuna maximizatzea ere.\nGizarte arloan arduratsua den enpresa hau tematuta dago gero eta iraunkorragoa izango den eredu bat sortzean, eta RSCren printzipioak erakundearen maila guztietara hedatzen ditu modu koherentean.\nTechnology eta Electronics Unitate Produktiboak 400 pertsonak osatzen dituzte; 100 emakumek eta 300 gizonek. Jarraian zehaztuko dira unitateon gaineko aitortzak.


Mosaico Safe Step 2545-A - Ezarri\n2545-A SAFE mosaikoak safe steps sistema du; irristagaitza eta izurrik gabea da, eta oso segurua da zola gisa erabiltzeko. Mosaiko irristagaitza, igerileku, komun, dutxa, spa eta wellness eremuetarako. Segurtasuna ala edertasuna? Ez duzu zertan hautatu.


Atmosfera Zaintzeko Copernicus Zerbitzuak (CAMs) espero du giza jardueraren ondoriozko CO2 eta CH4 isuriak kalkulatu eta neurtu ahal izatea 2026an, "aurrekaririk gabeko zehaztasunez eta ia denbora errealean".\nCOP26 goi bileraren egoitza Glasgowen. Argazkia: Karwai Tang | Flickr\nAtmosfera Zaintzeko Copernicus Zerbitzuak (CAMS) astearte honetan iragarri duenez, karbono dioxidoaren (CO2) eta metanoaren (CH4) isurketa antropogenikoak monitorizatzeko tresna berri bat lantzen ari da. Hala iragarri du Klima Aldaketari buruzko Nazio Batuen XXVI. Konferentzian (COP26), Glasgowen (Erresuma Batua).\nAurkezpenean, Copernicuseko ordezkariek adierazi dute zientzialariek CO2 eta CH4 emisioak neurtu ahal izango dituztela, "aurrekaririk gabeko zehaztasun eta xehetasunekin eta ia denbora errealean".\nSateliteek atmosferako CO2 kontzentrazioen aldaketak neurtzen dituzten arren, neurketa hauek karbonoaren ziklo naturalaren aldaketekin lotuta daude nagusiki, baso-suteek edo fotosintesiak sortutakoak kasu.\nOraindik ez da posible izan iturri antropogenikoen emisioak modu isolatuan kalkulatzea, hau da, giza jardueren ondorioz isuritako gasak. CO2MVS zerbitzu berriak "aldaketa iraultzailea" ekarriko du klima-aldaketaren aurkako borrokan; izan ere, planeta osoa espaziotik egun gutxi batzuetan monitorizatzea ahalbidetuko du, baita karbono dioxidoaren eta metanoaren iturri isolatuak aurkitzea ere, hala nola zentral elektrikoak eta erregai fosilen ekoizpen plantak. Eskualde-mailako datu zehatzak ere eman ahal izango ditu, eta hala, tokian tokiko murrizketa-helburuetara begira aztertu isurketak.\nProiektua ez da Copernicusena soilik; izan ere, Europako Batzordearen ordezkari gisa parte hartzen duen Epe Ertainerako Aurreikuspen Meteorologikoen Europako Zentroaren (CEPMPM) bidez ezartzen da, eta Europar Batasunak finantzatzen du. Gainera, beste erakunde eta aditu batzuekin lankidetzan dihardu, hala nola Europako Espazio Agentziarekin (AEE) eta Satelite Meteorologikoak Ustiatzeko Europako Erakundearekin (EUMETSAT).\nCopernicusek aurreikusi du CO2MVS "2026an erabat operatibo" egongo dela. Hala izatekotan, ekimena garaiz iritsiko da Pariseko Akordioan parte hartzen duten herrialdeen berotegi-efektuko gasen emisioen munduko bigarren inbentarioan parte hartzeko, 2028an amaituko dena.


Alavés B VS Bilbao Athletic 2021-2-14 | Athletic Clubeko Webgune Ofiziala\n2021-2-14 - 12:00\nBilbao Athleticek ez du erritmoa jaisten. Joseba Etxeberriaren mutilek 0-2ko emaitzarekin irabazi dute Ibaian, Diarra eta Artolaren golei esker, eta aldea zabaldu dute lidergoaren borrokan dauden beste taldeekin. Lehoikumeek hirugarren garaipena lortu dute jarraian eta gaurkoarekin hamahiru neurketa jarraian daramatzate porrotik jaso gabe.\nBilbao Athleticen nagusitasuna ia erabatekoa izan zen lehen zatian. Joseba Etxeberriaren taldea oso ondo zelairatu zen eta berehala aurreratu zen markagailuan. Aldez aurretik, Nico Williamsek abisua eman zuen Aritzek gelditu zuen jaurtiketa batekin. Partida ordu laurdenera iritsi zenean lortu zuten zuri-gorriek abantaila hartzea. Ewanen eta Diarraren arteko jokaldi ederra, erdilariak sarera bultzatu zuena Durangoko aurrelariaren pase onaren ostean. Hasiera ezin hobea.\nKanpoko taldeak ia partida osoa kontrolpean izan zuen, baina etxekoek taldeak berdinketa lortzeko hainbat aukera izan zituen. Hala ere, lehen zatia bukatzeko bost minutu falta zirenean iritsi zen partidako jokaldi erabakigarria. Epaileak babazorroen aldeko penaltia adierazi zuen, Pradosen faltagatik. Bilbao Athleticeko atezainak gola ukatu zion Victor Lopezi jaurtiketaren norabidea asmatu eta gero.\nBigarren zatian, Bilbao Athleticek ondo kontrolatu zituen babazorroen hasierako saiakerak eta 66. minutuan erabakita utzi zuen neurketa. Nico Williamsek jokaldi bikaina egin, eta Artolak baloia sareratu zuen buruz, erdiraketa aprobetxatu ostean. Hortik aurrera, lehoikumeek erritmoa jaitsi zuten eta ez zuten arazo handirik izan defentsan. Hiru puntu oso garrantzitsu, sailkapenaren goiko aldean dauden taldeekiko tartea zabaltzeko.


Giltzak galdu eta eguna izorratu - Bizkaiko Hitza\nGiltzak galdu eta eguna izorratu\n2019, otsailak 01 Bizkaia, Iritzia 356\nGogoan dut aspaldiko txiste bat, txiste bat-edo. Honela zen, gutxi gorabehera: gizon batek, kalean, pasieran, ezagun batekin topo egiten du, eta, aurpegiera oso tristea dakarrela begitanduta, ea zerbait gertatzen zaion galdetzen dio. Erantzuna baietz, emaztea hil zaiola eta lur jota dagoela. Eta orduan, gure paseariak: “Hara, ba, bai ondo hasi dugula eguna, zuri emaztea hil, niri giltzak galdu…”.\nTxiste bat baino ez da, gustu txarrekoa, bai, baina gizakiok zelakoak garen erakusten duena, nor bere zilborrari begira bizi baikara. Soilik noizean behin altxatzen dugu burua geure zereginetatik, egunerokoan nozitzen ditugun arazo eta kezketatik apur bat gorago behatzeko. Eta, gehienetan, egiten dugu ohiko politikariek eta ohiko hedabideek hala aginduta; zertarako eta telebista-orduak irensteko edota lagunen arteko solasaldiak hornitzeko, batik bat. Ze, badakigu, honezkero, ez dutela egiten asalda gaitezen, delako agintarien kontra egin dezagun, kalera protestatzera atera gaitezen. Ez horixe. Kontrara, esango nuke egiten dutela, hain zuzen ere, hori guzti hori ebitatzeko. Horrexegatik, prestu daude bere ezohikoan edozeini gerta dakiokeen istripu latzen baten berri eman, esaterako, eta hura puzteko. Horrela, lehenengo, morbo gosea ondo asetzeko adina osagai dituen albistearen berri emango digute; geroago, ñabardura guztiak azalduko dizkigute, hori morbo hori behar bezala elikatzen joan dadin; azkenik, bukaerako egoera azalduko digute, ahalik eta zehatzena, ahalik eta luzeena. Hots, ipuin bat kontatuko digute, tragedia bat.\nZergatik hori? Bada, izan daiteke, batetik, horrela entretenituta gaudelako tarte handi samar batean eta, modu horretan, sozialki azpimarragarriak diren beste kontu batzuei ez diegulako behar besteko arretarik eskainiko. Adibidez: ustelkeria kasuak, etxegabetu duten adineko bat, indarkeria matxistak eraildako emakumea, gizarte-bazterketa egoeran dagoen ume baten heriotza, itsasoan hil diren migratzaileak… Eta bestetik, ezbeharraren protagonistekiko gure enpatia sustatuz (biktimekiko errukia, agintariekiko atxikimendua, balizko heroiekiko miresmena…) hedabide eta politiko jakin horiek negozio modukoa egingo dutelako.\nGogorra da pentsatzea geure zilbotari kasu egiteari uzten diogun une apur horiek, nolabait, programatuta daudela, bai. Eta oso tristea ohartzea halakoetan inoren gaitzarekin norberarena sendatuko balitz legez jokatzen dugula (Nola kexatuko gara, ba, gu, hori ikusita?).\nIzan kontu atsekabea erakutsi duten horrenbeste apurka-apurka ezbeharraz ahazten joan eta, ezelango kontzientziako zor barik, kexu izango direla giltzak galdu dituztela-eta eguna izorratu zaielako. Beraz, hobe genuke gutxiago tristatu eta gehiago asaldatuko bagina, adibidez, egunero geratzen diren istripuengatik.


Txartela - Ahotsak.eus\nTxartela Pazkoazkoa egiteko txartela lortu behar zen. Komulgatu eta txartela botatzen zen. Amari gertatutako kasua: txartela bota beharrean, sakarina bota zuen. Ba ei ziren Ermuan gizonak Mallabira-eta joaten zirenak konfesatzera, bekatuak Ermuan ez esatearren.\nHizlaria(k): Ormaetxea Narbaiza, Antonia\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERM-023-044 kodeko bideoa nahi duzula aipatzea: ahotsak@ahotsak.eus\nPazkoazkoa egiteko txartela lortu behar zen. Komulgatu eta txartela botatzen zen. Amari gertatutako kasua: txartela bota beharrean, sakarina bota zuen. Ba ei ziren Ermuan gizonak Mallabira-eta joaten zirenak konfesatzera, bekatuak Ermuan ez esatearren.\nData: 2007(e)ko maiatzaren 04a\nGaia(k): Ohiturak eta bizimodua » Kontakizunak eta sinesmenak » Anekdotak, kontakizunak , Ohiturak eta bizimodua » Erlijioa » Elizaren indarra , Erlijioa » Ohiturak eta bizimodua » Eliza giroko ospakizunak » Aste Santua\nGerra sasoiko pasadizo umoretsuak\nArrosarioak eta haiei buruzko anekdota\nErromeriak eta abadeak\nMedailak kendu, dantza egiteagatik\nBariku Santuan errota martxan jarri eta ume bat ito\nArropa-garbigailua ezkontza opari\nElurra zen batean prakak jantzi zituelako, isuna\nBizikletan kanaberarekin gertatutako anekdota


20.961 pertsonak parte hartu dute ikerketan, covid-19arekin kutsatutako norbaiten hurbileko kontaktuak denak. Horietako 869k txertoaren lehen dosia zuten emanda, eta 512k, biak.\n40-49 urtekoei ere Janssenen txertoa jartzea aztertuko du gaur Osasun Publikoak\nNafarroan, covid-19aren kontrako txertoen lehen dosia hartzeak % 72 ekidin du ospitaleratzea, eta % 95, bi dosiak hartu dituztenen artean.\nNafarroako Osasun Publikoaren eta Lan Osasunaren Institutuak (ISPLN) eman ditu datuok, Foru Erkidegoan 2021eko urtarrila eta apirila bitartean 21.000 pertsonarekin egindako ikerketaren harian. Emaitzak esanguratsuak direla ikusita, ISPLNk txertoa hartzeko deia egin du, sendagaiari ahalik eta probetxurik handiena ateratzeko.\n"Txertoaren lehen dosiaren eraginkortasuna neurrizkoa da, eta, bigarrenaren ostekoa, altua", nabarmendu du ikerketa taldeak. Ikerketaren txostena Eurosurveillance aldizkari zientifikoan argitaratu dute, Foru Gobernuak ohar baten bidez jakitera eman duenez.\nIkerlana txertoaren eraginkortasuna berresteko asmoarekin egin da, Nafarroan, covid-19a zuten gaixoen hurbileko kontaktu ziren 18 urtetik gorakoekin. Zehazki, 20.961 pertsonari egin diete jarraipena; txertoaren lehen dosia emanda zuten 869 eta biak emanda zituzten 512 aurkeztu dira horretarako boluntario.\nTxertatutako kontaktuen artean, % 58k Pfizerrena zuten emanda; % 37,9k, AstraZenecarena, eta % 4,1ek, Modernarena. Hala ere, ikerketa taldeak jakinazi du ikerketak ez duela balio txertoen marka ezberdinen eraginkortasuna aztertzeko; izan ere, txertaketa taldeen araberakoa izan da marka bat edo bestea ematea. Gainera, ikerketa burutu zuten momentuan, ez zegoen Nafarroan AstraZenecaren bigarren dosia emanda zuen herritarrik.\nIkertutako pertsonen profila\nNormalean, txertoaren eraginkortasuna frogatzeko ikerketetan arazoak izaten dituzte estudioko bi taldeak (txertatutakoak eta txertatu gabeak) konparatzeko, ezin delako behar bezala neurtu pertsona horien esposizio maila. Adibidez, txertoa hartzen duten pertsonek segurtasun neurriak zorrotzago bete ditzakete, edo, kontrara, txertatu ostean neurriok aintzat ez hartzea erabaki dezakete.\nIkerketa honetan, baina, ISPLNk azaldu du joera horiek "behar bezala kontrolatzea" lortu dutela, ikertutako pertsona guztiek antzeko esposizio arriskua izan baitute.\nHorrela, berrogeialdiaren hasieran eta amaieran hartu zituzten gaixoen datuak, gaitzarekin kutsatu zirela ziurtatzeko. Orotara, SARS-CoV-2arekin kutsatutako 7.240 kasu (% 35,6) atzeman zituzten; horietako 5.467k ez zuten sintomarik izan, eta 559 ospitalean sartu behar izan zituzten. Britainiarra izan zen aldaera ohikoena, 1.256 kasutan hori atzeman baitzuten (% 68,9).\nTxertoaren lehen dosia hartu zuetenen artean, % 35ekoa izan zen SARS-CoV-2ak eragindako edozein infekzio ekiditeko eraginkortasuna. Txertaketa osatu zutenen artean, berriz, % 66koa zen efikazia. Sintomarik gabeko gaixoen artean eraginkortasuna handiagoa dela frogatu du ikerketak: % 42koa lehen dosiarekin eta % 82koa bigarrenarekin.\nLehen dosia emanda, babesa "nabarmen" handitu da txertaketa prozesua bukatu duten pertsonetan: % 48 edozein motatako infekzioean aurrean eta % 69 sintomadun infekzioen aurrean.\nAipatzekoa da lehenengo txertoa jaso zuten 60 urtetik gorako gaixo sintomadunetan efikaziak % 30 egin zuela behera, 18 eta 59 urte bitartekoen % 51ren aurrean. Hala ere, adin tarteen arteko aldea murriztu egin da bigarren dosiarekin: % 77, % 84ren aurrean.\nISPLNk txertoen eraginkortasunaren inguruko datuak biltzen jarraitzen du, eta astero emango dute ikerketaren ondorioen berri, Foru Gobernuak aurreratu duenez.\nIkerketak aditzera eman dituen datuen artean, azpimarratzeko modukoa da txertoa jaso duen pertsonak ospitaleratu behar izateko aukera egon badagoela.\nHainbat ikerketa mota\nArestian aipatutako aurreikuspenak saio klinikoetakoak baino txikiagoak dira, besteak beste, txertatutako herritarren artean adinak edota patologiaren batek baldintzatutako pertsonak egon daitezkeelako.\nOsasun langileen artean egindako ikerketetan ere bestelakoak dira datuak, ikertuak pertsona gazteak direlako eta langile osasuntsuaren eraginpean egon daitezkeelako. Eragin honek ikerketan parte hartzen duten langileen osasun onari egiten dio erreferentzia.


Donostia Zinemaldia :: Dime quién soy\nJulia Navarro-ren iristea ''DIME QUIÉN SOY / TELL ME WHO I AM'' (M.G.) (v.o. )\nEduard Cortés-en iristea ''DIME QUIÉN SOY / TELL ME WHO I AM'' (M.G.) (v.o. )\nOriol Pla-ren iristea ''DIME QUIÉN SOY / TELL ME WHO I AM'' (M.G.) (v.o. )\nJavierrek Amelia Garayoaren biografia nahasia ezagutuko du bere argitaletxe txikian liburu bat jaso ondoren. Idealek mugituta, bizitza osoa atzean utzi eta askatasunaren alde borrokatzeko gai izan zen Amelia. Bizitza markatu zioten lau gizonekin –Santiago (bere senarra), Pierre, Albert eta Max– topatu ondoren, XX. mendeko historiako gertaerarik garrantzitsuenetan nahasiko da emakumea: altxamendu frankista, Berlin hiriaren askapena, Stalinen garaiko komunisten gorakada Moskun, Varsoviako ghettoen basakeria, il Duceren azken urteetako Erroma, eta Alemania naziaren gainbehera naziek harturiko Atenasen.\nEduard Cortések (Bartzelona, Espainia. 1959) 2002an zuzendu zuen bere lehen film luzea, La vida de nadie, eta Zuzendari Berri Onenaren Goya sarirako izendatu zuten. 2005ean, Otros días vendrán zuzendu zuen, Jatorrizko Gidoi Onenaren Goya sarirako izendapena jaso zuena. El payaso y el Führer (2007) telefilmarekin aintzatespena lortu zuen nazioarteko jaialdi ugaritan. Bi urte geroago Ingrid (2009) estreinatu zuen, Sitgeseko Zinema-jaialdiko Sail Ofizialean parte hartu zuena. 2011n The Pelayos zuzendu zuen, Málagako Zinema-jaialdian estreinatua, eta 2012an Iberoamerikako Film Onenaren Zilarrezko Kondorra jaso zuen ¡Atraco! filmarekin, zeina Donostia Zinemaldiko Sail Ofizialean aurkeztu zen, lehiaketatik kanpo. Dime quién soy Movistar+erako telesaila da, Julia Navarroren izen bereko eleberria egokitzen duena.


Ondarroako Udala - Ondarroako Udalak neskenganako indarkeriaren aurka gazteria inplikatzeko\nOndarroako Udalak neskenganako indarkeriaren aurka gazteria inplikatzeko\nBeldur Barik lehiaketak bigarren edizioan berdintasunaren, askatasunaren, errespetuaren eta eraso sexistak tinko baztertzearen aldeko jarrerak sarituko ditu.\nPrograma Eudelek sustatzen du eta euskal erakunde guztiek babesten dute; udalerrietan eta ikastetxeetan prebentzio-jarduerak egitea biltzen du\nBeldur barik lehiaketa Ondarroan ere sarituko da\nBigarren urtez jarraian jarri da martxan Beldur Barik lehiaketa, emakumeenganako indarkeriaren aurkako borrokan gazteria inplikatzera bideratuta. Beldur Barik programa azaroaren 25 egunaren inguruan (Emakumeenganako Indarkeriaren aurkako Nazioarteko Eguna).\nLanak aurkezteko epea (posta elektronikoz emakume@ondarroakoudala.net eta jarrera@beldurbarik.org helbidera bidalita) azaroaren 11n bukatuko da. Bi kategoria< izango dira: Bat 12 eta 17 urte arteko neska-mutilei zuzenduta, eta bestea, 18 eta 26 arteko gazteei zuzenduta. Kategoria bakoitzean 500 euroko saria emango da. Horrezaz gain, Ondarroako Udalak herritar guztien partaidetza bideratzeko asmoarekin, 27 urtetik gorako partaideen artean, aparteko sari bate mango du: 250€koa\nAurtengo berrikuntzen artean, lan guztiak (lehiaketak oinarri hartzen dituen printzipioen kontra doazenak izan ezik) http://www.beldurbarik.org webgunean jarriko dituzte ikusgai. Webgune horretan herri-bozketa egingo da (bi kategorietan aurkeztutako lanak bilduko dira) eta boto gehien jasotako lanari 300 euroko herri-saria emango zaio. Lanek Beldur Barik jarrera transmititzea da garrantzitsuena; hau da, eraso sexistei aurre egiten dien eta berdintasunezko harremanen alde egiten duen jarrera. Hori dela eta, edonolako formatuak onartuko dira: ekintzak, ideiak, bideoak, argazkiak, proiektuak, musika, dantza, argazkigintza, performancea, eskultura... Banakoen, taldeen, kolektiboen, ikastetxeen edo ikasgelen lanak aurkeztu ahal izango dira. Bigarren edizio horren helburuetako bat ikastetxeen partaidetza ahalbidetzea da. Bestalde, aurten tokian tokiko ekimenen garapena sustatzearen alde ere egingo dute BELDUR BARIK LEHIAKETA ONDARROAN ERE SARITUKO DA\nkategoria -12-17 urte: 500€\nkategoria -18-26 urte: 500€\nHorrezaz gain, Udalak herritar guztien partaidetza bultzatzeko asmoarekin, 27 urtetik gorako partaideen artean, aparteko sari bat emango du: 250€ko. Horretan parte hartu nahi duenak emakume@ondarroakoudala.net posta elektronikora, eta SOILIK HORRETARA bidali behar du proposamena.\nOharra: sarien ordainketari dagozkion atxikipenak aplikatuko dira (PFEGZ).\n-Zeintzuentzat? 12 urtetik 26 urtera bitarteko gazteak aurkeztu ahal dira sari hauetara, baina Ondarroako sarietarako Ondarroan erroldatutakoak baino ez dira kontuan hartuko.\n-Proposamenak: banaka edo taldean aurkeztu daitezke. Taldean eginez gero, partaideetako batek gutxienez andrazkoa izan behar du eta ikastetxe gisa edo ikastetxeko ikasgela gisa aurkeztea onartuko da.Taldeen kasuan, taldeko norbaitek 2. kategoriari dagokion adina izango balu, aurkeztutako lana automatikoki bigarren horretara pasatuko litzateke.\nTokian tokiko epaimahaia osatuko da Ondarroako artelanak baloratzeko.\nAurkezteko EPEA: 2011ko azaroak 11\nProposamenak posta elektronikoz aurkeztuko dira, eta nahitazkoa da MEZU BANA bidaltzea bi helbide hauetara: jarrera@beldurbarik.org eta\nLehiaketa bikoitza da: alde batetik, Berdinsareak Euskal Autonomia Erkidegoan antolatutakoa (1.000 euroko bi sari +herri saria: 300€) eta, bestetik, Ondarroako sariak. Bietan arauak berberak dira.\nUdalak aurkeztutako artelanekin ekitaldi bat egiteko aukera baloratuko du eta hala eskatuz gero, parte-hartzaileek azaroaren 25ean egingo den Topaketan beren obra/proposamena erakusteko, emateko eta/edo aurkezteko konpromisoa hartuko dute.\nONDARROAKO UDAL BERDINTASUN SAILA\nMusika plaza z/g\nTfnoa.: 94 6833670


Gaur argitaratuko da Aiaraldea Hemen hamabostekariaren aurtengo azken zenbakia - Aiaraldea - Aiaraldea.eus\nGaur argitaratuko da Aiaraldea Hemen hamabostekariaren aurtengo azken zenbakia\nErredakzioa 2020-12-18 07:00\n12 orriko Gabonetako gehigarria dakar agerkariak, hainbat motatako elkarrizketa eta erreportajeekin batera.\nGaur iritsiko da inprentatik Aiaraldea Hemen hamabostekariaren 134. zenbakia, aurtengo azkena. Zenbaki berezia izango da, ohikoan baino zortzi orri gehiago izango ditu, Gabonetako gehigarri batekin batera.\nEduki sorta zabala ere dakar agerkariak. Besteak beste, Irune Izquierdori, Oihane Ofogori edota Mario Paniegori eginiko elkarrizketak topatuko ditu irakurleak, herri txikietan pandemiak izan duen eraginari buruzko erreportaje sakonarekin batera.\nGaur bertan ekingo zaio aleak eskualdean zehar banatzeari. Taberna eta jatetxeak berriz ireki direnez, banaketa-puntu bezala berrezarri dira. Horrez gain, ondorengo puntuetan ere eskuratu daiteke hamabostekaria:


Bihar hondakinen bilketa aurreratu eta arratsaldeko lehen ordutan egingo da — Oñatiko udala\nBihar hondakinen bilketa aurreratu eta arratsaldeko lehen ordutan egingo da\nOntzi arinen eta fardelen poltsak eguerdian atera beharko dira.\nPasa den astean bezala, bihar ere, hondakinen bilketa-kamioiak arratsaldeko ordu bata eta erdietan irtengo dira zerbitzua betetzera. Horrek esanahi du, normalean, iluntzean atera ohi dugun ontzi arinen poltsa lehenago atera beharko dugula.\nMankomunitateko arduradunek, ontzi arinen poltsak eta fardel poltsak eguerdiko 12etatik ordu bata bitartean ateratzeko eskaera egin dute. Eta ez behintzat, iluntzean, behin kamioiek bilketa egin ondoren.\nNeurri honekin,hondakinen bilketa zerbitzua ziurtatu baina aldi berean, horretan diharduten langileen jai eskubidea bermatu nahi du mankomunitateak. Normalean gaueko lan txanda betetzen badute ere, bihar egunekoa jarri zaie eta hondakinak batu ondoren Gabon zahar gaueko ospakizunez gozatzeko aukera izan dezaten.\nEta etxeko hondakinen bilketan aldaketak dauden bezala, komertzio, ostalari eta industriei ematen zaien zerbitzuan ere aldaketak izango dira etzi.\nUrtarrilaren lehenean komertzio eta ostalaritza lokalei ez zaie goizeko hondakin bilketa zerbitzurik emango. Organikoa batu behar zenez, edukiontzi marroia, ostiralean, hurbilen duten zintzilikariora gerturatu ahal izango dute, gaueko herritarren bilketa zerbitzuaz baliatuz. Industrian ere Urteberri egunean ez da zerbitzurik beteko.


Euskaraldiaren aurkezpena Iruñeko Zentral aretoan\nHemen zaude:Hasiera»Albisteak»Euskaraldiaren aurkezpena Iruñeko Zentral aretoan\nBortzirietako Euskara Mankomunitatea 2019-11-22 0 Iruzkin\nDonostiako aurkezpenaren ondotik, azaroaren 23an, larunbata, aurkeztuko da Euskaraldiaren hurrengo edizioa Nafarroan. Aurkezpen ekitaldi hori Iruñeko Zentral aretoan izanen da, 11:00-13:30 bitarte.\nPetti, Demode Quartet, Ibilbedi, pintxoak eta umorea izanen dira aurkezpen ekitaldi ireki honetan.\nEkimenaren bigarren edizioaren leloa dagoeneko ezagutarazi dute: “Gehiago, gehiagorekin, gehiagotan”. Irailean plazaratu zen Euskaraldiaren ikerketak (https://euskaraldia.eus/2018-ikerketa/) azaleratu zuen moduan, abiapuntu ona izan zuen ariketa sozial berritzaile honek, Euskaraldiak emaitza onak eman baitzituen; hala ere, eragina handitzeko gehiago, gehiagorekin eta gehiagotan aritu behar dugula argi erakutsi zuen.


Donostiako kolektibo artistiko batek Zurriolako loreontziak margotuko ditu. Deia, Noticias de Bizkaia\nDonostiako kolektibo artistiko batek Zurriolako loreontziak margotuko ditu\nGazteekin harremana lantzeko fokua Kontadores Gazte Zentroan jarri du\nDonostiako Donostia Gazteriak 2018rako lehentasunezko helburu estrategiko gisa ezarritakoen artean jasotzen den eran, ezinbestekoa da Donostia Gazteria eta gazteen arteko komunikazio eta harreman zubiak eraikitzea. Orain arte egindako lanaren balioa onartu eta etorkizun eraberritu eta eraldatzaileagoa sortu nahi dugu, Donostiar gazteak eroso eta ahaldunduta sentituko diren hiri bat.\ndeia.eus - Domingo, 5 de Agosto de 2018 - Actualizado a las 10:36h.\nDonostia Gazteriak, gazteekin harremana lantzeko bere fokua Kontadores Gazte Zentroan jarri du. Espazio hau elkartzeko, harremanetarako eta sustapenerako tokia da. Han, 18 urtetatik 30era bitarteko gazteek beren kultura kezkak gauzatu eta garatzeko eta sorkuntza proiektuak partekatzeko aukera dute.\nKontadoresek gazteei beren proiektuak aurrera eramateko tresnak eta tokiak eskainiko dizkie. Gazteek fase guztietan aktiboki parte har dezaten sustatuko du, horretarako bidea ematen duten kudeaketa ereduen bitartez.\nDRA. ZEBRA kolektiboa Kontadoresen sortu zen 2015ean. Sortu zenetik bere asmoa izan da hiri artearen inguruko eztabaida eta gogoeta eragitea eta herritarrek arte honen diseinuan duten parte hartzea aztertzea. Iaz aurkeztutako proiektuan idatzizko poesiak hiri espazioan duen betekizuna aztertu zuten argazkien bidez;eta horren emaitza da gaiaren inguruko ikerketa lana laburbiltzen duen liburuaren argitalpena. Kolektiboak arteak —arte plastikoa eta poesiak batez ere— hiri espazioan duen lekua aldarrikatu nahi du.\nLoreontzi proiektua hiri espazioko elementuak modu aktiboan diseinatzen parte hartzeko aukera ematen du, gogoeta eginez eta, bide batez, hiriko historiako beste artista batzuei omenaldia eskainiz.


Oihan Zaharra - Wikipedia, entziklopedia askea.\nOihan Zaharra, Tolkienen legendariumean eta Eraztunen Jauna eleberrian, Eskualdearen ekialdean dagoen oihana da. Eguzkiaren Lehen Aroan, Oihan Zaharra oso zabala zen, ia Eriador osoa estaltzen zuelarik, baina, Eguzkiaren Hirugarren Aroan, eremu txiki batetara murriztua geratu zen, Baranduin ibaia eta Tyrn Gorthaden artean. Ekialdetik Mendebaldera, Sahatsuste ibaiak zeharkatzen zuen, Hegoaldeko muinoak aurkitzen ziren muinoetan jaio eta Baranduin ibaian itsasoratzen zena, Oihanaren hegomendebaldeko muturrean, Hesi Amaiera izeneko herrixkatik gertu.\nOso oihan txiki eta trinkoa zen, non bidezidor irekiak berehala estaltzen ziren sasiez, eta, bidaiarien ustez, mugitzen ari zirela ziruditen zuhaitzez. Tokiren batzuetan, oihanaren trinkotasunak, airea, ia arnasezina bihurtzen zuen.\nBere barnean, oihana bera zeharkatzen saiatzen zirenei, bidea arriskutsu egiten zieten zuhaitz izpiritu gaiztoak bizi ziren.\nOihan Zaharrean, eta Hesitik milia gutxitara, zuhaitz handiz inguratutako gune biribil handi bat zegoen, Sutzarraren Argiunea bezala ezagutzen zena.\nHan, ez zen zuhaitzik hazten, soilik larre gogorrak eta landare altu ugari: ihartutako izei sendoak, perrexil basatia, sasi lehorrak, asunak eta karduak.\nIzen hori, Oreinetako hobbitek, zuhaitz ugari erre zituztelako, hauek, Hesia eraso eta Oreineta inbaditzeko suntsitzen saiatu zirenean.\nFrodo eta bere lagunek, Breeranzko euren bidaian zeharkatzen dute, Gizasahats Zaharrarekin topo egiten dutelarik, tranpa bat prestatzen dien sahats zahar eta gaizto bat. Tom Bombadilek salbatzen ditu, Oihanaren ekialdean bizi zena. Elronden arabera, Oihan Zaharra, Fangorn oihanarekin batera, antzinako garaietan, Mendebaldeko Lurraldeen zati handi bat hartu zuen basogune handi baten azken hondarrak dira.


FICAB-ek nobedadez beterik ospatuko du jaialdiaren hogeigarren urteurrena – Irunero\nFICAB-ek nobedadez beterik ospatuko du jaialdiaren hogeigarren urteurrena\nPosted on 2020(e)ko urriak 1 by Irunero\nIrungo Udaleko Kultura Saila, Oiasso Erromatar Museoaren bidez, Bidasoko Nazioarteko Zinema Arkeologikoaren Jaialdiaren (FICAB) 20. edizioa prestatzen ari da, eta azaroaren 16tik 22ra iritsiko da hiriko pantailetara. Lehiaketa Amaia KZn egitea aurreikusi dute, COVID-19aren pandemiaren ondorioz behar diren segurtasun-neurriak betez.\nAurten, hainbat jatorritako 65 film jaso dira (Georgia, Kongoko Errepublika Demokratikoa edo Australia). Hautatutako 26 filmen artean, Frantzia eta Espainiakoak dira nagusi, baina Brasil, Egipto edo Irangoak ere badaude, eta azpimarratu behar da kalitate handikoak direla.\nJaialdiaren egitarauari dagokionez, film hautatuak ohiko hiru emanaldietan banatuko dituzte, eta 30 emanaldi inguru eskainiko dituzte. Goizeko saioan, ikastetxeei zuzendutako Hezkuntza Atala eskainiko da. Aurten ere, Orona Fundazioaren laguntzari eta babesari esker, Donostialdera zabalduko da atal hori, eta ikuspegi pedagogiko onena duen filmari emango zaio saria. Bloke honetan Ikertze elkartearen lankidetza nabarmendu behar da. Elkarte horrek unitate didaktiko bat sortuko du, gazte horientzat pentsatua, eta atal honetan proiektatuko diren zintetako batean oinarrituko da.\nIrungo arratsaldeko emankizunak ohikoak izango dira, 17:00etan eta 19:00etan, eta sarrera doan izango da lekuak bete arte. Epaimahaia ikus-entzunezko munduko eta arkeologiako profesional ospetsuek osatuko dute, eta epaimahaiaren erabakia lehiaketa itxiko duen sari-banaketaren ekitaldian jakinaraziko da.\nEgoitzei dagokienez, esan behar da aurten ere proiekzioak izango direla Aquarium-Itsas Jauregian, dagozkien segurtasun-neurriak hartuta. Urpeko arkeologiari lotuago dauden proiekzioak emango dira. Nobedade gisa, Oiasso museoko ekitaldi-aretoan zinema-emanaldiak egitea aurreikusten da, besteak beste, filmetako bat errealitate birtualeko 3D betaurrekoekin ikustea.\nFICABek 2001ean ekin zion bere ibilbideari, gaur egun gehien erabiltzen den lengoaiaren bidez, hots, ikus-entzunezkoen bidez, ikerketa arkeologikoaren aurrerapenak ezagutzera emateko. Arkeologi dokumentalaren panoramako adierazgarrienaren bidez, urtero, hogei film baino gehiago erakusten dira Irunen, iraganera eramaten gaituztenak mundu osoan zehar.\nHogei urte geroago jaialdiak 50 herrialde baino gehiagoko ia 450 film proiektatu ditu, eta 15.000 ikuslek gozatu dute Irunen historiaren eta arkeologiaren abenturaz. Estatuko beste museo eta erakunde akademiko batzuekin harremanak izatea ahalbidetu du lehiaketak, eta posizio sendoa mantentzen du mundu osoko genero bereko jaialdien artean . Horregatik guztiagatik, jarduera gehigarri batzuk prestatzen ari dira, aurten FICABen edizio berezi bat antolatzeko.\nPosted in BerriakTagged Arkeologia, bidasoa, FICAB, irun, irunero, zinema\nMaskara gehiago egin ahal izateko goma eta zinta elastikoak behar dira\n2022ko Partaidetzazko Aurrekontuen Prozesuak baditu irabazleak


Mutrikuko Bandak operara hurbilduko ditu herritarrak — Mutrikuko Udala\nMutrikuko Bandak operara hurbilduko ditu herritarrak\nMutrikuko Bandak operara hurbilduko ditu herritarrak 100 lagun inguru oholtzaratuko dira, bihar, 23:00etan, parrokian izango den emanaldirako. Besteak beste, Arriaga, Puccini, Mozart, Guridi, Bizet eta Wagnerren obra esanguratsuak interpretatuko dituzte. https://www.mutriku.eus/eu/albisteak/mutrikuko-bandak-operara-hurlbiduko-ditu-herritarrak https://www.mutriku.eus/eu/albisteak/mutrikuko-bandak-operara-hurlbiduko-ditu-herritarrak/@@download/image/portada opera.jpg\n100 lagun inguru oholtzaratuko dira, bihar, 23:00etan, parrokian izango den emanaldirako. Besteak beste, Arriaga, Puccini, Mozart, Guridi, Bizet eta Wagnerren obra esanguratsuak interpretatuko dituzte.\nBandako 33 kideek lagun ugari izango dituzte biharko emanaldirako. Parrokiko abesbatza, komendukoa, Kantuz Bizi, Anaiarte eta Madalen abesbatza inplikatu dira proiektuan, eta piezetan abesbatzen protagonismoa nabaria izango den arren, solistek ere izango dute zeregina. Lan horretan ariko dira: Melissa Mancini, Eusebio Azkue, Leire Badiola, Jesus Mari Lekube, Begoña Abaitua, Andone Oianguren, Jose Juan Lizardi eta Arrate Andonegi mutrikuarrak eta Leire Gomez ondarrutarra. Mirentxu abestian, Eneko Lizardi (pianoa) izango da bakarkakoaren ardura izango duena.\nKontzerturako, gainera, bandako kideek liburuxka batzuk prestatu dituzte, herritarrek opera bakoitzaren inguruan "zerbait gehiago jakiteko". Liburuxketan opera bakoitzaren nondik norakoen berri ematen dute.\nOpera gaua izenpean aurkeztuko duten ikuskizuna gogoz prestatu dute bandako kideek. Azken entsegua bihar eguerdian bertan izango da, 12:00etan, parrokian.\nKontzertuaren ondoren, bandako bazkideek udaberriko kontzertuko diska (urteko lehenengoa) jasotzeko aukera edukiko dute.